הוועדה המיוחדת לענייני הצעירים, כנסת 25, פרוטוקול מספר 37, 2023-12-19 00:00

נעמה לזימי:   צוהריים טובים

נעמה לזימי:  אני שמחה לפתוח את דיוני ועדת הצעירים

נעמה לזימי:  היום, בכל מה שקשור במרכזי הצעירים בחירום, בעת הזו של "חרבות ברזל" – כמובן, אני יודעת שיש גם סוגיות מאוד חשובות ומשמעותיות בכל מרכזי הצעירים גם בשגרה אבל נצטרך לייחד על זה דיון ספציפי שיהיה מקיף, על תקציבים, על תקנים, על מענים, על הכל

נעמה לזימי:  כן ארצה שנמקד את הדיון הזה ספציפית בסוגיית החירום, ככל שניתן, כדי שנבין רגע מה הצרכים עכשיו, גם לפני תקציב 24 שעוד מעט יבוא אלינו – מה הצרכים והכל

נעמה לזימי:      אני הפעם לא אאריך בדברים בגלל שאנחנו בלו"ז מקביל עם ועדת הכספים ואני רוצה שכל מי שהגיע ידבר, ושאכן יהיה פה שיח פורה ככל שניתן

נעמה לזימי:  תודה רבה לכל האורחים שהגיעו לכאן

נעמה לזימי:  אם נצטרך, נקיים גם דיון המשך

נעמה לזימי:  שמעון, זה בסוף דיון שהוא בדיוק בשבילך

נעמה לזימי:  תמיד אתה בא לפה כאורח, עכשיו עשינו דיון לגמרי מדויק

נעמה לזימי:      לפני שניתן לאורחנו לדבר, יוסף תרצה לפתוח ולדבר?     

יוסף עטאונה: עוד מעט

נעמה לזימי: בסדר גמור

נעמה לזימי:  תודה רבה

נעמה לזימי:  חברי הכנסת ידברו כשיבואו ואם ירצו

נעמה לזימי:      אני אשמח לפתוח עם אלישבע סבתו

נעמה לזימי:  בדרך? אז נתחיל עם עורך-דין ראדי נג'ם, ראש המועצה המקומית בית ג'אן

נעמה לזימי:  תודה שאתה כאן, זה ממש משמח שאתה כאן ואני מודה לך שהגעת לדיון הזה, זה לא מובן מאליו

נעמה לזימי:  תודה רבה

ראדי נג'ם: קודם כל, לי הכבוד להיות פה, גברתי, לייצג 45% מתושבי בית ג'אן שהם צעירים בגיל 18-40

ראדי נג'ם:  לדעתי, לצעירים צריך לתת מעמד מיוחד

ראדי נג'ם:  הם הגלגל שהניע את ההתחלה של נושא החירום, ומה לא עשו בהתנדבות? הכנת מארזים, הם נותנים את העול ואת הכבוד ואת החמ"לים ואת הכבוד הלאומי של המדינה

ראדי נג'ם:  התחלנו ממש בהפעלת החמ"ל וכלה באיסוף תרומות לחיילים

ראדי נג'ם:  הם עשו כמה פעולות שבאמת ניתן להתגאות בהן ואני אסקור רק חלק מרשימה גדולה שאני רואה לנכון:     קורסי עזרה ראשונה, במקרה וחס וחלילה – שתבינו, בגדול, בית ג'אן נמצאת במרחק 8

ראדי נג'ם: 2 ק"מ מהגבול הצפוני והיא נמצאת ברמת סיכון מאוד גבוהה בגלל מיקומה, דרומית להר מירון, ולא צריך לפרט מה יש על ההר

ראדי נג'ם:  אז קורסי עזרה ראשונה, במקרה וחס וחלילה תהיה פגיעה ביישוב

ראדי נג'ם:  סיוע בהפעלת המוקד בשילוב הצעירים, ממש תורנויות עד הבתים

ראדי נג'ם:  נושא של הכנת קיר עם כל החטופים והחטופות ועם כל הנעדרים, ממש בכניסה של היישוב, והם עוקבים אחרי כל פעילות של חטוף כזה ואחר שחזר הביתה

נעמה לזימי: ויש לומר גם שהיישוב שלך ספג אבדות קשות וכואבות מאוד, גם הגעתי לנחם

ראדי נג'ם: נכון

ראדי נג'ם:  לצערי זה נכון מה שאת אומרת

ראדי נג'ם:  החלל ה-64, עדי חרב, מסיירת הנח"ל

ראדי נג'ם:  כשמכמתים את זה לאחוזים, זה האחוז הכי גבוה במדינה, 64 חללים שנפלו על תקומת ישראל, כולם תושבי בית ג'אן, מתוכם גם שני לוחמי אש, תוך כדי הצלת חיים

ראדי נג'ם:       אבל הפרויקט שבאמת כבש אותי ועד כדי כך התרגשתי מהפעילות הזאת היה שאספו את האימהות ואת הנשים של האנשים שקיבלו צו 8, ואני רוצה לציין שבבית ג'אן יש אבא ושלושה ילדים שקיבלו צו 8

ראדי נג'ם:  ישנם מעגלים מאוד-מאוד קטנים של בין שבעה לעשרה חיילים שקיבלו צו 8, עזבו את הכל בצד עם כל הבעיות מסביב, לא שאלו הרבה שאלות

ראדי נג'ם:  וכשאני רואה את האימהות ואת הנשים שהגיעו לשם, זה דבר ממש מרגש

ראדי נג'ם:  לכן, לדעתי האישית, צריך לבסס את מעמדן בכל צורה שהיא

ראדי נג'ם:  כל שנה, בסוף השנה, אני לא יודע מה יהיה ב-24

ראדי נג'ם:  עד 23 עדיין לא יצא מכרז אפילו או קול קורא

ראדי נג'ם:  צריך לבסס את מעמדן

ראדי נג'ם:      יש חמש פונקציות שהן עמוד השדרה של המרכז לצעירים

ראדי נג'ם:  כל הריכוז של ההשכלה הגבוהה – הם מרכזים את זה

ראדי נג'ם:  כל הכוונת חיילים משוחררים – יש לי רכזת חיילים משוחררים וגם חיילים בסדיר, והם מרכזים את זה

ראדי נג'ם:  פיתוח קריירה, גם הם עושים את זה, וצעירים בסיכון – תכנית "בשבילי", שהם באמת נושאים על כתפיהם ועושים את כל הפעילויות האלה, ותכנית מעורבות חברתית

ראדי נג'ם:  חמשת הנושאים האלה, שלדעתי הם נושאי הליבה שמרכזים אותם הצעירים – רק להתגאות

ראדי נג'ם:  זו גאווה

ראדי נג'ם:  באמת גאווה

ראדי נג'ם:      ודבר אחרון שאני רוצה לדבר עליו – שתדעו לכם, היישוב בית ג'אן מונה 13,000 תושבים, כולם בני העדה הדרוזית

ראדי נג'ם:  אמרנו שיש לנו 64 חללים, לצערי

ראדי נג'ם:  הוא באמת נהנה ומתברך במשאב אנושי בלבל העליון של המדינה לאור ציוני מעבר לבגרות הכי גבוה כבר כמעט 10 שנים

ראדי נג'ם:  היום יש לנו 600 סטודנטים, כולם צעירים, בכל האוניברסיטאות, ואני מוציא מהכלל את הנושא של הנדסאים

ראדי נג'ם:      התברכנו גם במשאב טבע וכולם מוזמנים למרכז הצעירים בבית ג'אן, נשמח לקבל את כולם

נעמה לזימי: לבוא רק בשביל הנוף

ראדי נג'ם: בדיוק, בשביל הנוף

ראדי נג'ם:  140,000 דונם חורש טבעי מסביב

ראדי נג'ם:  יש שם פרח שהחלטנו לעשות לו יומולדת ופסטיבל מיוחד – אדמונית החורש, רק שם הוא פורח לשבועיים וכולכם מוזמנים בסוף מרץ, תחילת אפריל, זה על הפריחה הזאת

ראדי נג'ם:  אז לי הכבוד - -      

נעמה לזימי: רגע, רואים את זה מהתצפית המיוחדת שיש שם?     

ראדי נג'ם: נכון, כן

ראדי נג'ם:  אז יש לי הכבוד לייצג אותם פה

ראדי נג'ם:  מגיע להם באמת כל הכבוד

ראדי נג'ם:  אנחנו רואים אותם, היום הם בחזית עם הלוחמים, עם תומכי הלחימה, והם נושאים כל כתפיהם את כל מה שקורה היום

ראדי נג'ם:  אני באמת מצדיע להם, מצדיע לכל הצעירים של המדינה

ראדי נג'ם:      ואחרון, ליבי עם המשפחות השכולות

ראדי נג'ם:  נאחל לכל הפצועים שיחזרו כמה שיותר מהר הביתה

ראדי נג'ם:  נאחל שכל החטופים יחזרו הביתה בשלום

ראדי נג'ם:      הנושא האחרון – היות ובבית ג'אן בכל פינה, בכל שכונה, בכל מוסד, רואים את השכול בגלל המספר האדיר הזה, אני מאוד מקווה שלא תישמע עוד זעקת שבר בשום בית בישראל

נעמה לזימי: אמן

ראדי נג'ם: זה כואב

ראדי נג'ם:  קשה לי להגיד אבל זה הפך להיות הנרטיב של היישוב, הנושא של השכול

ראדי נג'ם:  יש לי הכבוד להיות פה, תודה רבה שנתתם לי הזדמנות - -     

נעמה לזימי: לנו הכבוד שאתה כאן, ראדי

ראדי נג'ם: - - וצריך לבסס את מעמדם של הצעירים

ראדי נג'ם:  תודה רבה

נעמה לזימי: תודה רבה

שמעון גרידי: אני רק רוצה להגיד שהזמנו את רולא, מנהלת מרכז צעירים, והיא לא יכלה להגיע אז ראש הרשות אמר: אני רוצה להגיע, ואנחנו רואים את החשיבות של הצעירים אצלו

נעמה לזימי: ממש ממש

ראדי נג'ם: זה חובה, דרך אגב

קריאה: זו לא פעם ראשונה, הוא משתדל להגיע לכל אירוע שקשור לצעירים

נעמה לזימי: שזה גם באמת אומר משהו על תפיסה והבנה שהקיימות של היישוב היא גם חלק מהחיות והצעירים ומה שהם מגלמים ביישוב, וזה דברים חשובים שאמרת

נעמה לזימי:      אני חייבת להבין שאני מאוד-מאוד אוהבת את בית ג'אן, יש הרבה חברים קרובים

נעמה לזימי:  אני אוהבת לבוא ולהיות בתצפיות על הנוף ולשבת ולראות, ומזמינה באמת להגיע ולראות את הפנינה היפהפייה הזאת, גם את הערכים וגם את היופי, מה שנקרא

ראדי נג'ם: דרך אגב, יש סל ערכים בבית ג'אן, ובשאר היישובים אין אותו

ראדי נג'ם:  יש לנו נורמות שהתבססו לאורך דורות

ראדי נג'ם:  סתם, שנבין: אם יש אירוע שמחה, זקן בגיל 90 לא יעז להיכנס לפני ילד בן חמש

ראדי נג'ם:  קודם כל האורח, ויש כבוד לבן אדם

ראדי נג'ם:  לי קוראים לא רק ראש רשות אלא - - - מי שפחות ממני, וזה באמת יותר נאה ונותן השראה מאוד מכובדת

ראדי נג'ם:  יש חיבור, יש חיבור

נעמה לזימי: תודה רבה

נעמה לזימי:  אני מקווה שכשנעשה את הסיור במרכזי הצעירים שרצינו נבוא גם אליך וגם לעוד מרכזי צעירים כי חשוב לראות את מה קורה בארץ

נעמה לזימי:  אתה גם צודק לגבי זה שאמרו הרבה על הצעירים לפני המלחמה הקשה שלנו אבל ראינו שברגע האמת, צעירים בישראל עזבו הכל, גם הסטודנטים עם חשבונות על הראש ועם המון קשיים, גם כחיילי מילואים וגם כמתנדבים ופשוט להתפאר בדור הזה, שהוא כנראה מביא תקווה גדולה מאוד לעתיד המקום הזה

נעמה לזימי:  תודה

נעמה לזימי:      חברי הכנסת, רוצים לדבר? בבקשה

יוסף עטאונה: כן

יוסף עטאונה:  אני רוצה להוסיף כמה מילים, כבוד היושבת-ראש

יוסף עטאונה:  לגבי החשיבות של מרכזי הצעירים, לא רק בחירום, שאני חושב שהם עשו תפקיד מעולה בחירום

יוסף עטאונה:  אני בא ממקום שאחד היישובים זה חורה בנגב, שראינו שמרכז הצעירים שם הפך לחמ"ל - -     

נעמה לזימי: הפך לחמ"ל, הייתי שם

יוסף עטאונה: - - שסיפק לכל החברה הערבית הבדואית בנגב מענה

יוסף עטאונה:  אבל אם המרכזים האלה כל-כך חשובים, הרי שבשגרה יש בעיה, ובבדיקה שערכתי מול מנהל מרכז הצעירים בחורה, שתקציב 23 עדיין לא אושר עבורם, ואני שואל האם זה רק למרכזי הצעירים בחברה הערבית או שזה לכל מרכזי הצעירים? אשמח לקבל תשובות

יוסף עטאונה:  ואם זה מתעכב, למה זה מתעכב? למה התקציב לא עבר?      דבר נוסף – איפה משרדי הממשלה? מרכזי הצעירים מתגייסים ומצליחים לרתום את כולם מסביב, את כל ארגוני החברה האזרחית ועושים עבודה נפלאה

יוסף עטאונה:  למה אין כסף תוספתי בעת חירום למרכזי הצעירים, שיוכלו לתפקד בצורה יותר טובה?     

נעמה לזימי: תודה

אמיל חביבי: אני מעכו

אמיל חביבי:  אני רוצה להתייחס לשאלה ששאלת – זה לא רק לחברה הערבית, זה לכלל המרכזים בארץ

אמיל חביבי:  כמו כן, זה לא רק ב-2023 אלא כל שנה זה אותו דבר, כל שנה יש עיכוב, אם בכלל מגיעות ההרשאות, וזה מאוד כואב

יוסף עטאונה: אנחנו צריכים לעשות משהו בעניין

נעמה לזימי: בגלל זה אני אומרת ואני גם מודעת לחלק מהבעיות ואנחנו נשמע את זה

נעמה לזימי:  אני חושבת שבעת החירום נמקד מה לא נתנו תוספתית, כמו שאמרת, אבל נכון, צריך לפתור את הסוגיה הזאת רוחבית, אין ספק

יוסף עטאונה: שיתנו תקציב תוספתי בזמן מלחמה

נעמה לזימי: חד-משמעית

נעמה לזימי:  כדי שכולנו נספיק – הבנתי שאלישבע הגיעה

נעמה לזימי:  שלום אלישבע, מנהלת רשות הצעירים

נעמה לזימי:  אני אשמח שתסבירי את התפקיד בחירום ושזה יהיה מדויק בזמנים

נעמה לזימי:  אנחנו ועדה שמכירה את הדברים אז רק צריך להסביר את הדברים שהם לטיפול

אלישבע סבתו: אז באמת, לאור השאלות המקדימות, הכנתי מצגת עם כל הדברים שנראים לא כדברים שבהם צריך להתחיל

אלישבע סבתו:  אני רוצה להתחיל ממקום קצת יותר אישי, שבטח פוגש את כולם פה במקום אישי: גם הבוקר קמנו להודעה חדשה על עוד חייל שנפל אתמול, והלב נשבר עוד קצת

אלישבע סבתו:  ביממה האחרונה נפלו שמונה חיילים, וכשקמתי הבוקר ועוד הודעה, ואז אני מתארגנת ובאה לצאת לעמל היום ולוועדה הזאת, ואני אומרת לעצמי: על מה אפשר לדבר בכלל? הכל כל-כך קטן ליד כל מה שכל-כך גדול

אלישבע סבתו:      אני רוצה להגיד שהסיפור שקורה עכשיו, הטלטלה האדירה שעוברת על כל המדינה הזאת, היא לא מדלגת על אף אחד משום כיוון אבל הצעירים פה הם בכל החזיתות של הדבר הזה

אלישבע סבתו:  הם היו בחזית של ה-7 באוקטובר, הם היו במסיבה ברעים

אלישבע סבתו:  שכונות הצעירים ביישובי העוטף היו השכונות הראשונות כי הן פונות החוצה, אז השכונות הצעירות ספגו הכי קשה

אלישבע סבתו:  כוחות הביטחון, גם במוצבים ובבסיסים באותו יום וגם מאז, החיילים שנופלים

אלישבע סבתו:  יש פה טלטלה אדירה, שאוכלוסיית הצעירים בתוכה נושאת בנטל מאוד-מאוד קריטי עבור כל המדינה הזאת במחירים כבדים

אלישבע סבתו:      כן רציתי בפתח הדברים – שוב, בסוף נצלול לדברים לגבי התקציב, בסיס, אישורים וכולי

אלישבע סבתו:  כל הבירוקרטיה בסוף צריכה לגבות את הדברים הגדולים שקורים אבל רציתי להתחיל בגדול: בשבת האחרונה, הדבר האחרון שקראתי היו הדברים שגדי איזנקוט כתב כשהוא קם מהשבעה על גל ז"ל:      "אז גל שלנו שייך לדור מופלא של צעירות וצעירים, שהוכיח בשבועות שחלפו מאז ה-7 באוקטובר, שעתיד מדינת ישראל, שכה אהב, יכול להיות משגשג אם רק נביא את המדינה על-פי הערכים ואמות המידה שלאורם הוקמה

אלישבע סבתו:  אור לנו לאכזב אותם

אלישבע סבתו: "      בעיני המשפט הזה שממש נכתב בדם – הוא צריך להקיף אותנו פה, כל הדיון הזה

אלישבע סבתו:      עכשיו, אני לא יודעת אם תרצו שניכנס למצגת או לא, אני עדיין רגע בדברים הגדולים אבל מתחילה להתקרב לשולחן העבודה שלנו: התחום של צעירים, כשמדברים על צעירים כתחום בכלל, זה לא דבר טריוויאלי בגלל שזה חוצה תחומים, זה פוגש המון תחומים וזה רבע מאוכלוסיית המדינה

אלישבע סבתו:  ובגלל שזה כל-כך גדול, אנחנו כל הזמן צריכים לתפוס את זה בדברים קטנים

אלישבע סבתו:  "מרכז צעירים" זו מילה שמבטאת איזה שהוא מבנה, איזו שהיא התארגנות מקומית

אלישבע סבתו:  אני חושבת שזה האתגר הגדול של התחום, וזה האתגר הגדול שאליו אנחנו צריכים להידרש בימים אלה, בחשיבה לאן אנחנו רוצים לקחת אותו, מה אנחנו לומדים מהחירום? מה החזון קדימה? מה אנחנו, כגורמים שעוסקים בתחום הצעירים, יודעים להציע לצעירים שלנו? זה קודם כל לצאת מהקופסה לא רק במובן של הביטוי המקורי, של יצירתיות אלא לצאת רגע מהפיסיות הזאת של המענים, שבהם במרכז קורית פעילות או יש רכז והוא פוגש צעיר – גם לדברים האלה יש מקום ויש חשיבות אבל ההסתכלות צריכה להיות קודם כל איך אנחנו, השגרירים של הצעירים באשר נהיה, מי מאתנו בעבודה הפרלמנטרית, מי מאתנו בעבודה הממשלתית, מי מאתנו ברשויות המקומיות – איך אנחנו מכניסים את נקודת המבט של האוכלוסייה הזאת, שעוברת עכשיו כזאת טלטלה, בשלב חיים כל-כך פגיע ותורמת כל-כך הרבה למדינה, ולא צריך לפרט – איך אנחנו בכל שולחן שאנחנו יושבים בו, לא רק בתכניות של שולחן צעירים אלא בוועדת התכנון והבנייה של הרשות המקומית, בדיונים שקשורים ליוקר המחיה במדינת ישראל, ואפשר לתת פה כמעט כל דוגמה כי - -     

נעמה לזימי: משבר הדיור - - -      

אלישבע סבתו: נכון

אלישבע סבתו:  איך בכל מקום כזה אנחנו מייצגים ומחזיקים את הייצוג של אוכלוסיית הצעירים?     אני חושבת שאם אני שבע ומשהו שנים בתפקיד שלי באגף צעירים ואז רשות צעירים – אם במשך שנים רבות הדבר הזה נתקל בהרמת גבה ובצורך להסביר ולהסביר ולשכנע בכל פעם שמעלים את הסיפור של צעירים, שואלים: למה צעירים? צעירים הם חזקים, למה צריך להתייחס אליהם, למה צריך מענים? אני חושבת שהתשובה עכשיו היא בכל מקום ואנחנו צריכים לקחת את הדבר הזה ולעבוד איתו

נעמה לזימי: נגיד משהו בהקשר לוועדה הזאת – הצעירים זה המצפן של החברה

נעמה לזימי:  במובן הזה, לפעמים קשה לי להתייחס יותר מדי בפרטני כי אנחנו מסתכלים גם על תהליכים ועל תופעה

נעמה לזימי:  אם יש הגירה שלילית של צעירים מהמדינה – מה זה אומר על המדינה? מה זה אומר על האפשרויות שהיא מעניקה? מה זה אומר על המקום שבו אנחנו נמצאים? או אם יש משבר דיור מאוד עמוק, שבו צעיר לא יודע אם תהיה לו ודאות לקורת גג, זה מסמן לנו על כל מיני תהליכים שהם תהליכים חברתיים מאוד-מאוד מורכבים בגלל הדבר הזה

נעמה לזימי:  בגלל שאני באה ממועצת עיר, אני תמיד אומרת שאמרו לי כשהייתי חברת מועצת עיר: את צעירה

נעמה לזימי:  אז הייתי אומרת שצעירים זה לא רק חוג הפילאטיס שיש להם במתנ"ס

נעמה לזימי:  אם יש הגירה שלילית בעיר, זה אומר שהעיר בשקיעה

נעמה לזימי:  הצעירים מסמנים משהו יותר עמוק, ואני הולכת עם מה שאמרת – לא לעסוק בזה במובן של המענים השטחיים אלא להבין מה זה אומר כשצעיר מהגר מעיר ילדותו, האם זה אומר שאין מרחבי תעסוקה מתאימים? שאין אפשרות להתפרנס? שאין מסגרות חינוך הולמות? מה זה באמת מגלם בפנים? ואז עולות שאלות שהן שאלות של מדינה, של מה אנחנו מאפשרים פה, ואני מאוד התחברתי למה שאמרת וזה חשוב שזה נאמר דווקא מהמקום שאת נמצאת בו מקצועית

אלישבע סבתו: תודה רבה על הדברים

אלישבע סבתו:  אני יכולה לקחת את מה שאמרת ולחבר את זה לדוגמה ממש בענייני דיומא: ביישובי העוטף, אנחנו בשיח עם צעירים שם, וברור לכולם שהחזרה של הצעירים היא זו שתגדיר את העתיד של היישובים

נעמה לזימי: חד-משמעית

אלישבע סבתו: אגב, מה שאנחנו רואים והרבה שואלים אותנו ברמת הנתונים, וזו תמונה שהולכת ומתגבשת מנתונים יבשים והיא שהדורות המבוגרים יותר – ברור להם שחוזרים

אלישבע סבתו:  הצעירים מאוד רואים את עצמם חוזרים אם תהיה תמיכה במשימתיות שנדרשת בשביל להקים מחדש את הכל

אלישבע סבתו:  הפלח של המשפחות הצעירות הוא הפלח הכי קשה, וזה לא כל-כך מפתיע אבל באמת - -     

נעמה לזימי: נכון, משפחות צעירות זה - - -     

אלישבע סבתו: - - העתיד ייקבע על הדבר הזה

אלישבע סבתו:      עכשיו, אני לא יודעת אם את רוצה שאתייחס עכשיו או אחר-כך

נעמה לזימי: בואי ניתן לעוד כמה מהמוזמנים להתייחס

נעמה לזימי:  אני גם אעשה "פינג-פונג", ברשותכם, כדי שגם שלטון מקומי, גם מרכזי צעירים, גם חברה אזרחית, כולם יוכלו לדבר

נעמה לזימי:      ברשותך, אתחיל עם ניסים בן דוד, יו"ר ארגון הרשת, ארגון הגג של מרכזי הצעירים

נעמה לזימי:  ניסים, תודה רבה שהגעת

ניסים בן דוד: שלום לכולם

ניסים בן דוד:  אז אמנם באנו לדבר פה על הנושא של מרכזי צעירים בחירום אבל אני לא יכול להתעלם מלהתייחס למרכזי צעירים בשגרה

ניסים בן דוד:  מי שנמצא בעולמות האלה מבין שמרכזי צעירים זה לא משהו שהוא כל-כך מוגדר והוא הרבה יותר נתמך על-ידי הרשות עצמה

ניסים בן דוד:  זאת אומרת, אם רשות מקומית החליטה שיש מרכז צעירים והיא תקצה לו משאבים, אז יהיה מרכז צעירים גדול, מכובד, שיוכל להעניק לצעירים כל מה שנדרש, את כל סל השירותים שלהם

ניסים בן דוד:  אז יש לנו רשות צעירים שהייתה בשוויון חברתי ועכשיו היא בנגב-גליל אבל היום המיקוד ברשות הצעירים, ותכף אלישבע גם תדבר על זה, הוא יותר בתחום של מעורבות חברתית, פחות תחת הכותרת של יחידת צעירים רשותית

ניסים בן דוד:      השנה הזאת קיימנו פגישות וכמה ישיבות, ובאמת הייתה התקדמות לקראת הקמה של יחידת צעירים ברשויות המקומיות

ניסים בן דוד:  שהממשלה תתמוך בהקמה של יחידות צעירים ברשות המקומית, ולאו דווקא בנושא של מעורבות חברתית

ניסים בן דוד:  ומכיוון שהנושא הזה לא מוסדר בשגרה, אנחנו מגיעים לשעת חירום ופתאום מתחילים לשאול שאלות כמו למה צריך את התחום הזה עכשיו, כי אף אחד לא באמת מבין שמדובר פה בצעירים

ניסים בן דוד:  אני מדבר על האוצר, כן? כי מבחינתם הם רואים מעורבות חברתית, הם לא רואים את הנושא של הצעירים שם ואז באמת הכי קל להם לבוא ולהגיד: אוקי, זה לא משהו כל-כך הכרחי כרגע, וזה קורה לנו הרבה פעמים

ניסים בן דוד:  זה קרה בקורונה, ואנחנו פה מדינה בחירום תמידי וזה קורה כל הזמן, וכל פעם אנחנו נדרשים לשאלות האלה

ניסים בן דוד:  וכל שכן, מה שדיברו פה החברים, שכל שנה אנחנו צריכים להתמודד ולרדוף אחרי התקציבים האלה, גם של מעורבות חברתית, לאו דווקא של כל מרכזי הצעירים

ניסים בן דוד:  כל שנה אותן הסוגיות, ואני לא מדבר על בירוקרטיה, אם השלימו את 23

ניסים בן דוד:  לא, 23 זה בסדר, עדיין לא הועברו כספים וזה לא רלוונטי

נעמה לזימי: משפט אחרון

ניסים בן דוד: אני מדבר על זה שצריך לעשות סידור תמידי, להכיר במרכזי הצעירים ושזה לא יהיה רק של הרשות המקומית ובאחריות הרשות המקומית

ניסים בן דוד:  תודה

נעמה לזימי: אני מסכימה

נעמה לזימי:  תודה רבה, ניסים

נעמה לזימי:  אנחנו אולי נחזור אליך בעוד שאלות

נעמה לזימי:      אני אעבור למרכז השלטון המקומי, לסיון גולדברג, סגן ראש עיריית גבעתיים

נעמה לזימי:  כמו שאמרתי, נעשה "פינג-פונג" וננסה להגיע לכולם כמה שיותר

נעמה לזימי:  תודה, סיון, שהגעת לכן

יוסף גולדברג: אני אנסה לתמצת

יוסף גולדברג:  תודה, נעמה, על הדיון החשוב הזה

יוסף גולדברג:  אני חושב שגם בעת הזאת חשוב לדבר על הדברים האלה, להציף את כל הפערים, ויש לא מעט

יוסף גולדברג:  אז ראשית, אני שמח שהזמנת לפה את כל הגורמים ונתת גם כבוד לשלטון המקומי וגם לרשות הצעירים ולניסים בן דוד, שבאמת הם עושים עבודה נהדרת בכל מרכזי הצעירים במדינת ישראל

יוסף גולדברג:        אני אגיד שתי מילים על גבעתיים ואז גם ברמה הארצית: ראשית, גבעתיים לפני עשור הייתה אחת מהערים המבוגרות ביותר בישראל ברמה הדמוגרפית - -     

נעמה לזימי: נכון

יוסף גולדברג: - - והיום אנחנו מדברים על שינוי מאוד-מאוד משמעותי והיא הפכה להיות העיר הכי צעירה בישראל אחרי תל-אביב, הפער הוא ממש חצי אחוז

יוסף גולדברג:  זה אומר שרוב האוכלוסייה באחוזים היא בין גילאי 18 ל-39

יוסף גולדברג:  הנתון הזה מביא איתו הרבה מאוד שינוי גם ברמה שהעירייה צריכה לתת לתושבים שלה, ויש לנו שותפים יפים אבל אני חייב להגיד שעד לפני חמש שנים, בגבעתיים לא הייתה קיימת בכלל מחלקת צעירים עירונית

יוסף גולדברג:  פשוט לא הייתה קיימת

יוסף גולדברג:  כשנכנסתי למועצת העיר, ואת מכירה את זה היטב - -     

נעמה לזימי: אגב, בהרבה רשויות זה משהו שמתפתח וצומח, אבל טוב

יוסף גולדברג: - - את מכירה את זה הכי טוב מהשלטון המקומי

יוסף גולדברג:  לא הייתה קיימת מחלקה, הקמנו מחלקה בגיבוי מלא של רשות הצעירים הממשלתית, ואלישבע הייתה שותפה מהימים הראשונים של הדבר הזה, אמנם לאו דווקא בתקצוב אבל בכלל, בכל הבנייה של הדבר הזה

יוסף גולדברג:      וכשאנחנו חוזרים רגע למה שקרה ב-7 באוקטובר, אנחנו רואים שיום למחרת, הראשונים שהתגייסו כדי לתת מענים קהילתיים, חברתיים, ודאי אנשי המילואים, זו האוכלוסייה הזאת

נעמה לזימי: רגע, אתה גם מחזיק תיק הצעירים, נכון?     

יוסף גולדברג: אני גם מחזיק הצעירים בינתיים

נעמה לזימי: אז בעצם אתה היית הגורם המקים

יוסף גולדברג: של המחלקה ושל התחום הזה, בהחלט, יחד ובגיבוי מלא של ראש עיריית גבעתיים, רן קוניק, שבאמת אומר לזכותו שהוא נותן תמיכה מלאה ואנחנו שותפים טובים

יוסף גולדברג:  ואני אומר ככה: ב-7 באוקטובר, כשפרצה המלחמה, ב-8 לחודש, יום למחרת, הוקמו גם בגבעתיים, בין היתר על-ידי חבר'ה צעירים, הייתי שותף לדבר הזה למרות שזאת יוזמה פרטית אבל הוקם חמ"ל תרומות, גיוס, שינוע, של כל מוצרי המזון, היגיינה, טואלטיקה ואפילו ביגוד חם, גם לחיילים וגם למפוני הדרום באותם ימים

יוסף גולדברג:  שונעו באמצעות הדבר הזה למעלה מ-500,000 יחידות וארגזים לכל הארץ, והדבר הזה הוא במסגרת מעורבות חברתית

יוסף גולדברג:  וכשאני אומר "מעורבות חברתית", זה אנשים צעירים שקמים בבוקר, בין אם זה סטודנטים ובין אם זה אנשים צעירים אחרים, שעזבו את העבודה שלהם וזה מה שהיה אכפת להם, בין אם הם התגייסו למילואים - -     

נעמה לזימי: יש לומר בהתנדבות

יוסף גולדברג: בהתנדבות מלאה, הם לא קיבלו על זה שקל

יוסף גולדברג:  בשלב מסוים, אחרי שבועיים בערך סגרנו את הדבר הזה והתאחדנו עם החמ"ל הגדול של "אחים לנשק" והחמ"ל האזרחי הגדול בתל-אביב

יוסף גולדברג:  אבל הדבר הזה הוא לא מובן מאליו, והמדינה צריכה לתת לזה ביטוי גם בתקצוב טוב יותר ולא שנתחיל לרדוף אחרי משרדי הממשלה השונים, יש לציין

יוסף גולדברג:  רשות הצעירים, בשלב כזה מתקדם, ב-2023 בואך 2024 נלחמים על כספים קואליציוניים ומעבירים מיליארדים בין לבין, והתקציב של רשות הצעירים כל-כך נמוך

יוסף גולדברג:  והתקציב של המעורבות החברתית, בדיוק לפרויקטים האלה, לעודד אנשים לצאת ולהיות אקטיביסטים, לתת להם תמיכה, הוא כל-כך נמוך בהשוואה להרבה מאוד דברים אחרים, ואני לא מדבר על זה שבכלל, אמרה קודם אלישבע, ש-25% מתושבי המדינה הם אזרחים צעירים ואין להם אפילו משרד ממשלתי שדואג להם, משרד ייעודי

יוסף גולדברג:  נשמע שאף אחד לא נלחם לעשות אתה דברים הטובים האלה

נעמה לזימי: משפט אחרון

יוסף גולדברג: ומשפט אחרון – אני מזמין את כולם להגיע לסיור בטרקלין בגבעתיים, במרכז הצעירים שלנו - -     

נעמה לזימי: חוצה ישראל

יוסף גולדברג: אפשר לעשות סיור חוצה ישראל ולסיים בבית ג'אן

יוסף גולדברג:  אמנם אין 140,000 דונם כי כל גבעתיים זה 3,200 דונם סך הכל אבל אני מזמין אתכם להגיע לגבעתיים, להתרשם מהפעילות הענפה ושוב - -      

ראדי נג'ם: זה לא רק של היישוב

נעמה לזימי: עם בנייה יש לנו בעיות, נכון?     

ראדי נג'ם: כן, זה לא כולם של היישוב, זה שמורת טבע

יוסף גולדברג: ומשפט אחרון: תוצאות המלחמה הזאת, שעוד לא הסתיימה, מוכיחות עד כמה אנחנו צריכים להיות שם גם ביום שאחרי, בהכוונה תעסוקתית, בהכוונה להשכלה גבוהה, ללוות גם את המילואימניקים, גם את כל מי שלקח חלק בהתנדבות מלאה בדבר הזה, וכמו שאמרה גם אלישבע על מה שכתב גדי איזנקוט: אסור לנו לאכזב אותם

נעמה לזימי: ממש

נעמה לזימי:  יפה

נעמה לזימי:  תודה רבה על הדברים

נעמה לזימי:      אני רוצה לתת ליעל מיזרוחין, מנהלת תחום תכנית יתד במשרד הרווחה

נעמה לזימי:  יעל, תודה שאת כאן

נעמה לזימי:  תכנית יתד היא התכנית האהובה עלי במיוחד, את יודעת

יעל מיזרוחין: תודה רבה על הדיון

יעל מיזרוחין:  הילה מוסרת ד"ש, היא הקבועה שלנו ואני רק המחליפה

יעל מיזרוחין:  נפגשנו פה בדיון על הקפאת התקציבים של הרשויות הערביות, והיום אני בכובע של מנהלת שותפויות, אז אני ממש מודה על הדיון הזה

יעל מיזרוחין:      אגיד שאנחנו, ביתד, רואים את השכבה של הצעירים במצבי סיכון, והשילוב שלהם גם בשגרה ובטח גם עכשיו, בחירום, הקרקע נשמטה מתחת רגליהם והיא גם ככה הייתה רעועה, מה שנקרא הקרח היה דק בלאו הכי

יעל מיזרוחין:  אנחנו רואים חשיבות מאוד גדולה בשילוב הזרועות עם מרכזי הצעירים, בעבודה המשותפת עם רשות הצעירים

יעל מיזרוחין:      יש לנו היום את תכנית "בשבילי", שהיא תכנית משותפת, שפועלת בכ-20 רשויות

יעל מיזרוחין:  אנחנו רואים מקום להרחבה שלה ולהרחבת שיתופי הפעולה ולהנגשה של מרכזי הצעירים לאוכלוסיות של צעירים במצבי סיכון

יעל מיזרוחין:  אני חושבת שזה משהו שאנחנו מאוד חושבים עליו ביחד, עובדים עליו ביחד

נעמה לזימי: יעל, צעירים חסרי עורף משפחתי – איך אתם בתוך זה?     

יעל מיזרוחין: צעירים חסרי עורף משפחתי הם בתוך צעירים במצבי סיכון

נעמה לזימי: זה גם חלק מהקטגוריה שאתם מטפלים בה

יעל מיזרוחין: לגמרי

יעל מיזרוחין:  תכף אני אזכיר, טוב שאת מחדדת: צעירים במצבי סיכון הם צעירים מגילאי 18-26, שמתמודדים עם מצוקות החיים באחד מארבעה היבטי החיים שאנחנו מדברים עליהם: קיום ורווחה פיסית, רווחה רגשית, השכלה ותעסוקה והיבטי חיים נוספים – בעצם כל היבטי החיים

יעל מיזרוחין:  כ-80% מהמשתתפים ביתד היום הם צעירים שהמשפחות שלהם היו מוכרות ברווחה אבל יש גם צעירים, ובמיוחד עכשיו אנחנו רואים, גם במשבר הקורונה - -     

נעמה לזימי: זה מראה על הנתון הרב-דורי הזה באמת, שגם מצבי הסיכון ועוני ופגיעות הם משהו שעובר בירושה לצערנו עדיין

יעל מיזרוחין: נכון

יעל מיזרוחין:  וכן אנחנו רואים שבנסיבות חיים שמשתנות, בטח ובטח משברים כמו משבר הקורונה והמלחמה עכשיו, מוסיפים צעירים שבכלל לא היו במעגל הזה לפני ומצטרפים למעגל הסיכון כי באמת אין להם עורף משפחתי ואין להם מעגלי תמיכה, ומלכתחילה הצעירים האלה מדירים את עצמם מהשירותים האוניברסאליים או מהשירותים הכלליים ברשות, ובטח ובטח גם מרכז צעירים צריך להיות מקום שהוא נגיש גם עבורם, וצריכה להיות כאן שותפות

יעל מיזרוחין:  כבר יש שותפות מאוד חזקה וצריך להמשיך ולחזק אותה ולעבוד ביחד

נעמה לזימי: תודה, יעל

נעמה לזימי:  בטח עוד נחזור לשאלות בהמשך

נעמה לזימי:  אני רק אתן לחברי הכנסת להתייחס סימון ויוראי, ותודה שאתם כאן כמובן

סימון דוידסון: תודה רבה

סימון דוידסון:  אין לנו ספק שהצעירים זה העתיד של מדינת ישראל

סימון דוידסון:  אני אספר לכם שנעמה ואנוכי יצאנו מישיבה של שעתיים ממש לפני כמה דקות ולצערי הרב, בתקציב האחרון של מדינת ישראל קיצצו 300 מיליון שקל בתקציב ההשכלה הגבוהה של הצעירים שלנו

נעמה לזימי: שעבר בשבוע שעבר יש לומר

סימון דוידסון: כן, יושבים באוצר, ואומרים שזה לא וזה כאן, ונעביר ונבטיח – קיצצו

סימון דוידסון:  עכשיו, צריך להבין שמקצצים בהשכלה גבוהה, זה עתיד הצעירים שלנו

סימון דוידסון:  נקודה, סימן קריאה

סימון דוידסון:  ללא תקציב גבוה בהשכלה הגבוהה, במיוחד בחיזוק הפריפריה, אין עתיד לצעירים

סימון דוידסון:  יותר ממה שאמרתי עכשיו על ה-300 מיליון, נעמה, מה שעוד הורידו זה את המלגות לסטודנטים בפריפריה, שאנחנו לא מדברים עליהם

סימון דוידסון:  כן, הורידו את כל המלגות לסטודנטים בפריפריה

סימון דוידסון:  צריך להבין שזו תפיסת עולם שלא רואים את הצעירים

סימון דוידסון:  מי נמצא היום בלחימה?     

נעמה לזימי: ולא רואה את המשק - - - זה מנוע הצמיחה

סימון דוידסון: מי מגדל את הילדים שלנו? מה העתיד של מדינת ישראל? הצעירים

סימון דוידסון:       אני רוצה להתחבר לעוד שני דברים: 1

סימון דוידסון:  כשמדברים על צעירים, אנחנו צריכים לראות גם מה קורה בעולם ולדבר על זה פה, במדינת ישראל

סימון דוידסון:  51% מצעירי ארה"ב הצביעו בשבוע שעבר בסקר נגד מדינת ישראל

סימון דוידסון:  נגד מדינת ישראל במצב המלחמתי שקורה היום

סימון דוידסון:  אנחנו צריכים לעשות מהלך בנושא הזה במדינת ישראל ולדבר על זה ושזה יצא החוצה גם

סימון דוידסון:      הנושא האחרון שאני רוצה להעלות – דיברת על עיריית גבעתיים

סימון דוידסון:  חברים, זו עירייה שמנגישה חינוך בלתי פורמלי

סימון דוידסון:  ואני מדגיש: ספורט לצעירים במדינת ישראל, לזוגות האלה שמגדלים ילדים, היא עירייה שיותר אנשים רוצים להגיע ולחיות בה

סימון דוידסון:  הדוגמה אצלך, בגבעתיים, זו דוגמה מעולה

סימון דוידסון:  ראש עיר שהוא בעד ותומך והיה גם אלוף ישראל בטניס שולחן, איש ספורט

סימון דוידסון:  ואני הולך ואומר את זה בכל ועדה, ואת יודעת את זה, ואני אמשיך להגיד את זה: חברים, אל תשימו את הספורט בצד גם בנושא של מרכזי הצעירים

סימון דוידסון:  לספורט יש משמעות מאוד-מאוד גבוהה גם פסיכולוגית, גם בריאותית, במיוחד במצבים קשים כאלה כמו שאנחנו חווים עכשיו

סימון דוידסון:  ראינו את זה ביתר שאת ובבולטות בזמן הקורונה

סימון דוידסון:  אותם ילדים ואותם צעירים שהיו בפעילות ועסקו בזה הם אלה שלא הגיעו לאלכוהול, לא לסמים, לא לבעיות פסיכולוגיות

סימון דוידסון:  תעלו את הנושא הזה פעם אחרי פעם אחרי פעם, ואנחנו נדאג בכנסת, בעזרת השם, בעתיד, שיהיו התקציבים המתאימים כדי לחזק את זה

סימון דוידסון:      אני רק רוצה לדעת כי אני חייב לברוח ואני אחזור, לגבי התקציבים של מרכזי הצעירים – למה זה לא מגיע? איפה זה תקוע?     

נעמה לזימי: תודה, סימון

נעמה לזימי:  אנחנו גם נגיע לזה כמובן

נעמה לזימי:      יוראי, תודה שאתה פה

נעמה לזימי:  אנחנו נמנים עם הצעירים של הכנסת

נעמה לזימי:  בבקשה

יוראי להב-הרצנו: תודה רבה לך, גברתי יושבת-הראש על קיום הדיון החשוב הזה

יוראי להב-הרצנו:  הוא חשוב מאוד כי מרכזי הצעירים הם לא “nice to have”, הם הכרח

יוראי להב-הרצנו:  הם הכרח כי הליווי לצעירים בכל היבטי החיים הוא הכרחי, הוא דרוש וזה לא האופן שבו מדינת ישראל מתייחס לתחושתי לאירוע הזה

יוראי להב-הרצנו:  ההצלחות שבאמת מעוררות השראה של מרכזי הצעירים בישראל, ויש הרבה מאוד הצלחות, הן בזכות היוזמה המקומית או שעיר שחושבת שזה מספיק חשוב, ומנהל או מנהלת של מרכז צעירים, שבדרך כלל בודקים אנשים לתפקיד הזה שהם מוכשרים בצורה יוצאת דופן

יוראי להב-הרצנו:  לא יודע איך אבל ספציפית, מנהלי ומנהלות מרכזי הצעירים הם אנשים עם תושייה, עם יכולת חשיבה עצמאית, עם פטיש שמגיע לשבירת חסמים וניקוז צינורות סתומים, וזה לא צריך להיות ככה

יוראי להב-הרצנו:      רשות הצעירים היא רשות חשובה מאין כמותה כי מדובר בטיפול בהון הכי חשוב של מדינת ישראל, בעתיד של מדינת ישראל בצורה הכי ישירה שיש

יוראי להב-הרצנו:  אתה אמרת שהצעירים הם העתיד של מדינת ישראל? לא כי זה איך שאנחנו מתייחסים אלא כי זו המציאות

יוראי להב-הרצנו:  הצעירים יחיו פה הכי הרבה זמן סטטיסטית

יוראי להב-הרצנו:  ואין מספיק תקציבים, והרשות לא מספיק חזקה, ומרכזי הצעירים, כמו שאמרתי, הם סיפורי הצלחה מקריים אבל זה צריך להיות מוסדר

יוראי להב-הרצנו:  מרכזי הצעירים צריכים להיות מוגדרים בחקיקה ראשית, של מה התפקידים שלהם, מה התקנים שלהם, מה היכולת גמישות שלהם במידה והם מזהים צורך שלא קיים במסגרת הפק"ל שמוגדר להם

יוראי להב-הרצנו:  צריך לייצר מועצה של מנהלי מרכזי צעירים שיושבת ומתכנסת וחושבת ומגדירה לעצמה ולצעירים בישראל חזון ארוך טווח, שמגובה בתקציבים, בתקנים ובתמיכה ממשלתית ושל השלטון המקומי

יוראי להב-הרצנו:      כל הדברים שאני אומר פה עכשיו, זה כאילו נורא רחוק אבל זה הכרח

יוראי להב-הרצנו:  זה לא “nice to have” אלא זה הכרח

יוראי להב-הרצנו:  אנחנו עבדנו בזמנו על הצעת חקיקה שהייתה אמורה להתקדם אבל נגדעה בגלל הקורונה ואז נגדעה בגלל המלחמה, אבל זו בהחלט משימה שאנחנו חייבים להצליח בה כי אין דבר חשוב יותר בהיבט הזה מלהסדיר את האירוע הזה, שכל-כך דרוש וצמא לתשומת לב, לתקציבים, להסדרה

יוראי להב-הרצנו:      אני רק רוצה לומר מילה אחת שפתחתי בה ואני רוצה לסיים איתה: אני רואה סביב השולחן הרבה מאוד שותפות ושותפים שבאמת עושים את מרב המאמצים כדי שזה יצליח, ולתת תמיכה שכל-כך צריך אותה עבור הצעירים והצעירות

יוראי להב-הרצנו:  אני רוצה להצדיע לכם, להודות לכם על המאמצים שלכם, לחזק את הידיים שלכם כי אתם באמת עושים עבודה שהיא פורצת דרך, יוצאת דופן, וכל-כך חשובה גם בשגרה ובמיוחד בחירום

יוראי להב-הרצנו:      אז תודה רבה

יוראי להב-הרצנו:  תודה רבה, נעמה, על זה שאת מאירה זרקור על כל הנושאים החשובים שיש

נעמה לזימי: תודה רבה, ועוד נעשה דברים

נעמה לזימי:       מור גרובר, מנכ"ל פורום צעירים, לא פה?     

קריאה: הוא מתעכב בוועדת חוץ וביטחון, הם שם ב"ממדים ללימודים"

נעמה לזימי: בסדר גמור

נעמה לזימי:  אז נעבור ללילה סרור מחורה

נעמה לזימי:  חבל שיוסף לא פה, מנהלת תחום שנות מעבר בארגון "אג'יק" בזום

נעמה לזימי:  תודה

נעמה לזימי:  הייתי אצלם, הם הסבירו לי על הפעילות שלהם גם בקרב צעירים

לילה סרור: שלום רב

נעמה לזימי: שלום לילה

נעמה לזימי:  לא אותך פגשתי במרכז, נכון? אז טוב גם לפגוש אותך ותודה שאת פה

לילה סרור: תודה על ההזמנה

לילה סרור:  אני רוצה לברך את כל הדוברים שדיברו לפני

לילה סרור:  אני רוצה להתייחס לצעירים שאנחנו עובדים איתם בארגון שלנו, ב"אג'יק", מכון הנגב - -     

נעמה לזימי: אני הייתי אצלכם בחורה, אבל בעצם אתם עובדים עם כל הנגב, אתם פזורים, נכון?     

לילה סרור: כן, השם שלנו הוא "אג'יק" מכון הנגב אבל אנחנו עובדים עם צעירים מכל הארץ, מהצפון מהמרכז והדרום

לילה סרור:  אני אתייחס לשני מישורים מרכזיים

לילה סרור:  בעבודה, בתקופת החירום, הבנו שצריך לעבוד על שני מישורים: האחד, זה לנסות לשמור על שגרה מסוימת של הצעירים ולא לאפשר להם להיות בחוסר מעש או בתחושה של חוסר אונים וכולי

לילה סרור:  המישור השני זה להפעיל אותם ולהעסיק אותם דרך עבודה והתנדבויות ומעורבות שקשורים לחירום

לילה סרור:  בחירום עבדנו עם כל הצעירים שלנו בשנות המעבר וגם עם כ-600 בוגרים שנמצאים באקדמיה או בשוק העבודה

לילה סרור:  מדובר במשהו כמו 1,200 צעירים שעברנו איתם את התקופה הזאת, וראינו עד כמה הצעירים רתומים ורוצים ומחויבים ורוצים להוביל דברים בתוך הקהילה שלהם ובתוך היישוב שלהם, וגם בתוך החברה

לילה סרור:  אגב, זה לא רק בראיה לוקאלית אלא גם בראיה רוחבית וארצית

לילה סרור:  את הפוטנציאל הזה ניצלנו ועבדנו איתם על כמה כיוונים: 1

לילה סרור:  הסיפור של העלאת החוסן האישי, של איך מתמודדים עם חירום ואיך שומרים גם על שפיות בתקופה שהיא מאוד מורכבת וקשה

לילה סרור:  בתקופה שהם חווים הרבה אתגרים גם באקדמיה, גם בעבודה, גם במרחבים שהם נמצאים בהם

לילה סרור:       כל העניין של הפעלת שמרטפיות, התנדבויות, לקחת חלק בצוותי חירום בישוב

לילה סרור:  אגב, כל העבודה במרכזי הצעירים – אני חושבת שצריך להתייחס למרכזי הצעירים ברצינות מאוד-מאוד גדולה כי הם לקחו חלק מאוד משמעותי בהתמודדות של הצעירים בתקופה הזאת, ושיתוף הפעולה איתם היה מצוין

לילה סרור:       כל העניין של התנדבויות עם ילדים, התנדבויות עם תלמידי בית ספר שנפגעו מהסיפור של הלמידה מרחוק, החלוקה של סלי מזון, התנדבות בחמ"לים

לילה סרור:  החבר'ה שדיברו לפני התייחסו לכל ההיבטים האלה אבל כן חשוב לי לציין שהתפקיד שהצעירים לקחו על עצמם, מבלי שאף אחד יבוא ויגיד להם מה הם צריכים לעשות אלא מתוך המחויבות והרצינות שלהם, והם ראויים להערכה רבה

נעמה לזימי: משפט אחרון, לילה

לילה סרור: משפט אחרון לגבי הצרכים – אני חושבת שנדרשת כאן עבודה מאוד רצינית שלנו, כארגוני חברה אזרחית, וגם של רשויות מקומיות ובעיקר של הממשלה, כדי לדאוג לתקציבים מסודרים, כדי לשמור על ההמשכיות של המעורבות של הצעירים, של האקטיביזם שלהם, כי ראינו שהם יודעים לעשות את זה מצוין, וצריך לטפח את זה ולהוסיף משאבים לטובת העניין הזה

לילה סרור:       עד לפני כמה חודשים פעלה תכנית מצוינת לטיפוח המנהיגות הצעירה דרך משרד נגב-גליל ולמרכזי צעירים בשם "מנהיגות מקומית", בערבית קראנו לה "מח'אלי"

לילה סרור:  לצערי, היא נעצרה, ואני חושבת שאנחנו עומדים בפני הזדמנות מצוינת לבוא ולשקול ולהפעיל את התכנית הזאת מחדש, ולשקול גם עוד תכניות חדשות שאפשר להפעיל בכיוון הזה, שמטפחות מנהיגות צעירה

לילה סרור:       נקודה אחרונה, שקשורה לתחושה של הצעירים הערבים – מאז פרוץ המלחמה, הם חווים תחושות של רדיפה, תחושות של חוסר ביטחון אישי, גם במקומות העבודה, גם בקמפוסים, גם בערים המעורבות

לילה סרור:  אני חושבת שגם כאן נדרשת עבודה של כולנו כדי לתת להם תחושה של ביטחון, תחושה של הכלה, ולאפשר להם להיות חלק ולהשתלב כמו שצריך, כמו שהיה לפני פרוץ המלחמה וגם לשמור על זה אחרי המלחמה

לילה סרור:      תודה רבה לכולם

נעמה לזימי: תודה רבה

נעמה לזימי:  תודה על העבודה החשובה

נעמה לזימי:      אחרי סבב הדוברים, אני אשמח שתתייחסו לנושא ל מנהיגות אזרחית, אז אני אודה לכם לאחר מכן

נעמה לזימי:      ירדן קינן, לא זיהיתי אותך אבל אני שמחה לראות אותך פה

נעמה לזימי:  מה שלומך?     

ירדן קינן: בסדר גמור

נעמה לזימי: איזה יופי, ממש

נעמה לזימי:  הרבה שנים אנחנו מכירות מהדרך, שלא פנים אל פנים אבל הגיע הזמן שנתראה גם

נעמה לזימי:  מנהלת מרכז צעירים חוף כרמל, תודה שאת כאן

נעמה לזימי:  אנחנו נגיע לכל מנהלות מרכזי הצעירים כמובן, ונשמע אתכן

נעמה לזימי:  תודה

ירדן קינן: נעים להכיר, אני שמחה להיות כאן

ירדן קינן:  בתפקידי אני מנהלת מרכז צעירים וצעירות של חוף הכרמל וגם יועצת של ראש המועצה לקידום מעמד האישה

נעמה לזימי: אתם לקחתם על עצמכם גם משימת קליטה של מפונים

ירדן קינן: נכון

ירדן קינן:  אני אספר קצת ברקע

ירדן קינן:  מועצה אזורית חוף הכרמל מורכבת מ-27 יישובים, 34,000 תושבים

ירדן קינן:  בין לילה קלטנו 3,000 תושבים ותושבות, בהתחלה בעיקר מהדרום ואחרי זה התווספו גם מהצפון, שעדיין נמצאים אצלנו במועצה

ירדן קינן:  אז באמת, אתאר קצת את התפקיד של מרכז הצעירים שלנו בחירום אבל בימים הראשונים התחלנו עם כוח אדם חלקי, גם אצלנו גויסו למילואים מתוך מרכז הצעירים וגם חלק לא היו בימים הראשונים

ירדן קינן:  אז מה שעשינו, זה קודם כל איזה שולחן עגול עם שותפים ושותפות מתוך המועצה, למשל תכנית "יתד" או כל מיני שמתעסקים בתחום הצעירים, וגם השמשנו מידית את המילגאים של מפעל הפיס, אז דבר ראשון שעשינו זה שבנינו איזה שהוא צוות

ירדן קינן:  ומה שהיה קריטי בהתחלה זה לתת איזה שהוא גיבוי למערך ההתנדבותי שהוקם לטיפול במפונים, ובאמת לקחנו על עצמנו את ההקמה של המערך התומך

ירדן קינן:  זאת אומרת, הקמנו חמ"ל ציוד, מערך של חמ"לי ציוד ועד היום, אפילו עכשיו אני מקבלת הודעות מתוך החמ"ל שהם מעבירים ציוד מכאן ומכאן

ירדן קינן:  אם זה חמ"ל שינוע, כשבראש כל אחד מהחמ"לים האלה נמצאת מילגאית שמתפעלת את הדבר הזה

ירדן קינן:  זאת אומרת, ממש הצלחנו לעשות את החיבורים האלה עם המון יוזמות אזרחיות בתוך הרשות שחיברנו אותן, והם נותנים מענה שוטף למפונים שהגיעו אלינו ממש ברמה של הלבשה של בתים

ירדן קינן:  זאת אומרת, אנחנו עשינו את החיבור לצרכים של המפונים לכל היוזמות האלה

ירדן קינן:  חוץ מזה גם הקמנו חמ"ל חקלאות – גם אצלנו החקלאים נשארו בלי צוות, בלי כוחות עבודה, אז גם שם - -     

נעמה לזימי: שגם על זה עשינו דיון פה, על צעירים בחקלאות

נעמה לזימי:  יהיה גם דיון המשך, אולי באמת נזמין אתכם

ירדן קינן: אני יכולה להגיד שאצלנו, בחמ"ל חקלאות, יש מתחילת המלחמה, בחודשיים האחרונים, בערך 150 מתנדבים שמגיעים ביום לחוף הכרמל להתנדב

ירדן קינן:  יש קבוצות גדולות

ירדן קינן:  יש שני חבר'ה שמרכזים את זה, אחת מהם כבר נהייתה מילגאית מאז

ירדן קינן:  אז זאת היכולת להחזיק את הדבר הזה ולתת מענה, כמובן יחד עם הוועדה החקלאית שלנו

ירדן קינן:       זה באמת הטיפול המידי שדרש התייחסות מידית וזאת ההתגייסות של מרכז הצעירים אבל חשוב גם לדבר על הצעירים שלנו, של חוף הכרמל, הצעירים והצעירות שלנו, שהיינו חייבים להתאים להם את המענים גם כן באופן מידי

ירדן קינן:  אז אני אגיד שקודם כל, אנחנו מאוד קשובים לשטח, בדקנו הרבה סקרים, הרבה שאלות גם בתוך הקבוצות, הרבה קשר בלתי אמצעי

ירדן קינן:  דבר ראשון, הקמנו מערך תמיכה למשפחות מגויסי צו 8 יחד עם מטות ההתנדבות היישוביים, שכמועצה אזורית זו גם היכולת שלנו לעבוד תוך יישובית, עם מערך תמיכה של בייביסיטר, אוכל חם, כל מענה שצריך להינתן

ירדן קינן:      מעבר לאירועי הפגה וכולי, הובלנו גם כל מיני מהלכים לתמיכה באנשי מילואים

ירדן קינן:  למשל, הובלנו מהלך שההטבות של הארנונה יעודכנו באופן אוטומטי

ירדן קינן:  עשינו את החיבורים האלה, לקבל את הרשימות מהצבא, להעביר את זה לגבייה, לעשות את כל הדבר הזה כדי שזה יקרה

ירדן קינן:  השגנו הטבות למשרתי מילואים מפעילויות של המועצה

ירדן קינן:  בקיצור, ייצגנו את אוכלוסיית משרתי המילואים בתוך הרשות והיינו הגוף שיודע לדחוף ולגרום לדברים שיקרו, ועכשיו גם בדרך להנגיש את כל השירותים באיזה שהוא מסמך אחד מסכם

נעמה לזימי: נשמח שתעבירי לנו כדי שנראה אם יש פערים או סוגיות שאנחנו יכולים גם להציג ברמה הארצית, שיעשו אולי אחידות בין מה - -     

ירדן קינן: בהקשר של נשות מילואים יש הרבה פערים

נעמה לזימי: זה דיון באמת מורכב, שהם פתאום נחשפים אליו בצורה מאוד-מאוד רחבה, בין אם זה פיצויים, הגנה מפני פיטורים ואפילו יש נשות חיילים שהן סטודנטיות, שגם הן עכשיו לא מתחילות סימסטר בגלל המצב

ירדן קינן: נכון

ירדן קינן:  יש המון מקרים, ומחר יש לנו דיון על זה ספציפית

ירדן קינן:      מעבר לזה, באמת גם הובלנו כל מיני פעילויות ומהלכים בשיתוף הצעירים

ירדן קינן:  זאת אומרת, היינו קשובים ליוזמות

ירדן קינן:  למשל, סוגיה של חבר'ה שהם רווקים, שהם בבית לבד וחוששים ורוצים להיות באיזה שהוא מרחב ביחד

ירדן קינן:  הקמנו להם מרחב עבודה משותף באמת כדי לתת מענים מותאמים

ירדן קינן:       כמובן, כל מיני פעילויות ומענים בתחום התעסוקה, וזה דברים שוטפים שאנחנו מקיימים

ירדן קינן:  ניידת מיצוי זכויות לעסקים צעירים, שותפים לקמפיין של תמיכה לעסקים בדגש על עסקים של חבר'ה שעושים מילואים

ירדן קינן:      מעבר לזה, הרגשנו וקיבלנו לא מעט קולות קוראים שקשורים לתחום המלגות

ירדן קינן:  הגדלנו את מערך המלגות שלנו מ-140 מלגות ברשות לסביבות ה-170, 180 מלגות

נעמה לזימי: זו יוזמה רשותית

ירדן קינן: זה בעקבות קולות קוראים

ירדן קינן:  זאת אומרת, יש כאן המון עשייה של משרד הנגב והגליל, יושבים פה מרשות הצעירים – באמת עבודה משמעותית

ירדן קינן:  קיבלנו הרבה תקנים של חבר'ה שעובדים איתנו ברשות ומקדמים את הפעילות

ירדן קינן:      אולי הדבר הכי חשוב, שהיה צריך להיאמר ראשון, שמהיום הראשון ללחימה, ראש המועצה צירף אותי לתוך מטה החירום, להערכות המצב

ירדן קינן:  היה ברור שתחום הצעירים צריך להיות מיוצג גם בישיבות המטה ובהערכות המצב השוטפות וזה גם עזר להיות בעניינים, לדעת מה צריך וזה היה מאוד-מאוד משמעותי

נעמה לזימי: אולי באמת נוסיף גם קריאה בסיכום להוסיף גם את רשות הצעירים בכל רשות להערכות היומיות, גם בקרב ראשי רשויות, שזה אולי משהו שלא קורה בכל מקום וטוב שיקרה

ירדן קינן: אני רוצה להגיד רק משפט לסיכום, שאני חושבת שאם אסכם את התפיסה של התפקיד של מרכזי הצעירים בתוך הרשויות, אז זה קודם כל לייצג את הצעירים, להבין את הצרכים והאתגרים שלהם, לדעת להביא את זה לרשות, לדעת להגיד מה צריך, שזה היה משהו שעלה מאוד בחירום וזה עולה גם בשגרה

ירדן קינן:  לחדד את המענים שלנו, כרשות

ירדן קינן:  יש דברים שאנחנו לא חייבים כמרכז צעירים לתת את המענה

ירדן קינן:  אנחנו יכולים לפנות למחלקות אחרות, לוודא שזה קורה במחלקות אחרות, לעבוד בשיתוף עם מחלקות אחרות

ירדן קינן:  לייצר מענים מותאמים, לבנות דברים שלא היו, וגם לאפשר יוזמות ומהלכים שצעירים מובילים, וככה להפוך אותם להיות משמעותיים ברשות, גם באופן רשמי, ולא ככאלה שרק מתמחים אלא ככאלה שמובילים

ירדן קינן:  אני חושבת שזו תפיסה שהיא משמעותית

ירדן קינן:      אני רוצה להתחבר לדברים של חבר הכנסת להב הרצנו שיצא, ודיבר על המקום של לעגן את התחום של מרכזי הצעירים ברשות

ירדן קינן:  אני מכירה איך זה עובד מהכובע של יועצת לקידום מעמד האישה אבל לחייב להגיע לישיבות שוטפות, למועצת העיר או למליאת מועצה – לתת לזה את הסמכות וההכרה ואת המקום הזה, שהוא מקום רשמי

נעמה לזימי: לא אקס-טריטוריה אלא משהו שהוא חלק אורגני מהמערכת

ירדן קינן: נכון

ירדן קינן:  זה כרגע לא קיים וזה נתון לשיקול הרשות

נעמה לזימי: נכון, זה ממש חשוב

ירדן קינן: אני רוצה להגיד משהו קטן ואחרון, באמת כי החבר'ה של הצוות של מרכז הצעירים אצלנו צופים, אז אני רוצה להגיד שזה לא היה מתאפשר בלי צוות של מרכז צעירים שפועל יום ולילה לאורך החודשיים האחרונים

נעמה לזימי: ממש תודה, ירדן

נעמה לזימי:  פתחת לנו גם כמה סוגיות שנראה לי שננסה להתכנס אליהן גם בדיוני ההמשך כמו צעירים בחקלאות

נעמה לזימי:  אולי אפשר לראות איך לשתף את רשות הצעירים מבחינת מרכזי הצעירים בהקשר הזה של ההתגייסות כי תהיה לנו פה עוד מערכה ארוכה גם בהקשר הזה, ואני מאוד מאמינה בשילובי כוחות ובטוב שיוצא ביחד

נעמה לזימי:      בגלל שיש לנו פה הרבה מנהלות מרכזי צעירים, אני אתן לעוד מנהלת ונמשיך ל"פינג-פונג" שאנחנו עושות

נעמה לזימי:      דניאל גרינברג מרדכי, מנהלת מרכז צעירים שדרות

נעמה לזימי:  דניאל שלום לך, אני מבינה שאת ממש דמות של גבורה ואומץ, אז תספרי לנו קצת

שמעון גרידי: אני יכול לספר רגע? באתי לשדרות אחרי שבועיים שהמלחמה התחילה, הגענו לשם ב-23 בלילה

שמעון גרידי:  דניאל עמדה בחמ"ל

שמעון גרידי:  משש בבוקר עד אמצע הלילה, את בעלה והילדה שלחה לתל-אביב, למלון, והיא הייתה שם מראשון עד שבת כל שבוע

נעמה לזימי: זה עושה צמרמורת ממש

דניאל גרינברג מרדכי: תודה, שמעון

נעמה לזימי: אפרופו הצעירים מעוררי ההשראה

קריאה: וזה אחרי שהיא עברה טראומה במרוקו, ששכחנו אותה קצת

דניאל גרינברג מרדכי: שכחנו את מרוקו, עברנו רעידת אדמה במרוקו וחזרנו לארץ

דניאל גרינברג מרדכי:       אז אני משדרות, וכולם יודעים מה שדרות עברה בשבוע הראשון, מה שדרות עוברת ב-20 שנה האחרונות

דניאל גרינברג מרדכי:  אני יכולה להגיד, וחבר הכנסת דיבר על מנהלי מרכזי צעירים ומרכזי הצעירים בכלל, אבל אנחנו בשבת הזאת היינו נצורים בממ"ד, יש לי תינוק בן שנה וחמישה חודשים

דניאל גרינברג מרדכי:  הורים צעירים, ששומעים את קולות המחבלים והירי מסביב, ואחרי 24 שעות שהיינו נצורים יצאתי מהבית בליווי חמוש

דניאל גרינברג מרדכי:  השארתי בממ"ד תינוק ובעל וסכין, ויצאתי לעבוד

דניאל גרינברג מרדכי:  זו רמת המחויבות של מנהלי מרכזי הצעירים

דניאל גרינברג מרדכי:  זו רמת האחריות שלנו כלפי הצעירים שלנו, וחשוב לי להתחיל בזה

דניאל גרינברג מרדכי:  אלישבע אמרה: צעירים בחזית הכל, כמילואימניקים וכחיילים, והם היו במסיבה, והם היו בקרב במשטרה בשדרות, והם היו בכפר הסטודנטים שסמוך לתחנת המשטרה, שהתחבאו שם מחבלים בשבת הזאת והם חוו את זה

דניאל גרינברג מרדכי:      אז ברשותכם, אני לא רוצה לדבר על עשייה של צעירים כי עכשיו אנחנו צריכים לעשות בשבילם

דניאל גרינברג מרדכי:  אנחנו צריכים לעשות בשבילם

דניאל גרינברג מרדכי:  אני לא מצפה מהם ללכת ולחלק מזון, אני לא מצפה מהם ללכת ולהפיג בדידות

דניאל גרינברג מרדכי:  אני מצפה שאנחנו נראה אותם מולנו עכשיו

דניאל גרינברג מרדכי:  תסלחו לי, בגלל שאני מדברת ממקום מאוד אישי אז אני גם מאוד-מאוד מתרגשת אבל חשוב לי להגיד לכם שזה משהו שחייב להיפתר

דניאל גרינברג מרדכי:       עצם זה שאנחנו יושבים פה ומדברים על צעירים זה מדהים אבל כשתסתיים המלחמה, יסתיימו גם הוועדות ויסתיימו ה"קולות קוראים", ויסתיימו מעגלי השיח שהולכים לעשות בבית מלון בים המלח או בבית מלון בתל-אביב

דניאל גרינברג מרדכי:  אני לא ראיתי את הילד שלי חודשיים, אני לא רוצה שזה יהיה לחינם

דניאל גרינברג מרדכי:  אני רוצה שיהיה מיצוב למרכזי הצעירים ושהם יהיו במקום – בסוף, אנחנו נשארים, הרשויות המקומיות נשארות, מרכזי הצעירים נשארים להתמודד עם צעירים - -     

נעמה לזימי: בטח עיר כמו שדרות שיש לה אתגר - -     

דניאל גרינברג מרדכי: בטח עיר כמו שדרות, נכון, והם היו בחזית הכל בכל סבב

דניאל גרינברג מרדכי:  בכל סבב עד היום – "מגן וחץ" ו"שומר חומות", וכבר אי אפשר לספור את כמות הסבבים שצעירים היו בהם בחזית הכל – לא עוד

דניאל גרינברג מרדכי:  אני רוצה לעשות בשבילם ואני מצפה שכולנו נעשה בשביל הצעירים האלה

דניאל גרינברג מרדכי:  והשנים הבאות, השנים הקרובות, יכריעו את עתיד הצעירים בשדרות, בעוטף ובכלל, ואני אהיה איפה שתבקשו ממני לדבר ולהשמיע את הקול, שמעמד מרכזי הצעירים יהיה מוסדר, ושלא נצטרך בכל שנה להיאבק

דניאל גרינברג מרדכי:  לנו, ברוך השם, יש ראש רשות המבין את החשיבות של צעירים אבל לא בכל מקום זה קורה, ואני מדברת פה גם בשם החברים שלי, שאצלם המצב קצת יותר מורכב

דניאל גרינברג מרדכי:      תודה רבה לכם

נעמה לזימי: תודה רבה

נעמה לזימי:  אני ממש  מתנצלת כי כמו שאמרתי, יש לנו דיון בוועדת הכספים

נעמה לזימי:  אני אסגור את הישיבה ל-10 דקות, אלך להצביע כי זה חשוב – העדפתי לא לבטל את הדיון וכן לעשות אותו למרות הדיון החשוב

נעמה לזימי:  אני ממש מתנצלת, זה לא קורה בדרך כלל אבל אנחנו חייבים

נעמה לזימי:      דניאל, תודה לך

נעמה לזימי:  נצא להפסקה של 10 דקות

נעמה לזימי: אני מחדשת את הישיבה

נעמה לזימי:  סליחה על העיכוב, ימים עם הרבה דיונים חשובים והעברות תקציביות

נעמה לזימי:      אני שוב מודה לדניאל שסיימה את דבריה

נעמה לזימי:  אנחנו נעבור עכשיו למרכז לשלטון מקומי, לאלירן אליה, סגן ראש עיריית אור יהודה

נעמה לזימי:  אלירן, תודה שהגעת אלינו

אלירן אליה: תודה לך על הדיון החשוב הזה

אלירן אליה:  אני סגן ראש עיריית אור יהודה

אלירן אליה:  בתפקיד שלי אני ממונה על המרכזים הקהילתיים באור יהודה והחינוך הבלתי פורמלי, הגיל הרך, נוער, אזרחים ותיקים, פנאי וקהילה, ספורט ותרבות וגם צעירים

אלירן אליה:  באמת יש פער עצום בין איך שהמדינה מתייחסת לאוכלוסיות האחרות מול איך שהיא מתייחסת לאוכלוסיית הצעירים, ואני מייצג רשות מקומית אבל בסופו של דבר, הבעיה היא בעיה ארצית

אלירן אליה:      אני אומר בכוונה "בעיה" כי אנחנו נמצאים בחירום, אנחנו עכשיו בחירום, ומרכזי הצעירים, שלוקחים חלק כל-כך חשוב בהתהוות של הצעירים בארץ, ואנחנו נמצאים במלחמה

אלירן אליה:  אנחנו לא רוצים שתהיה הגירה שלילית כמו שהייתה אחרי מלחמת יום כיפור – אנחנו יודעים שהייתה הגירה שלילית, ואנחנו לא רוצים את זה והתפקיד שלנו הוא למנוע את זה ולתת להם אופק תעסוקתי

אלירן אליה:  ואנחנו רואים אצלנו במרכז, במרכז "קזז", שמגיעים אלינו צעירים עם נושאים שלא היו לפני כן

אלירן אליה:  והתפקיד שלנו הוא לתת להם את המענים הנדרשים כדי שהם יישארו פה

אלירן אליה:  זה באמת דור העתיד שלנו, האנשים הערכיים ביותר

אלירן אליה:  ראינו כמה שהם התנדבו בכל התחומים, בחקלאות וכולי

אלירן אליה:  דיברו פה על כיתות כוננות וכן הלאה, ואנחנו צריכים אותם ורוצים אותם וצריכים לעדכן את הגרסה של מרכזי הצעירים

אלירן אליה:  זה לא רק השכלה גבוהה, זה גם לתת עכשיו מענים רגשיים ולייצר תעסוקה, ואנחנו חייבים להיות שם בשבילם

נעמה לזימי: נכון, חד-משמעית

נעמה לזימי:  תודה רבה

נעמה לזימי:      מור הובר, הגעת עכשיו, קודם קראנו לך גם, אתה מנכ"ל פורום ארגוני תעסוקה צעירים

נעמה לזימי:  תודה שבאת, מור

מור הובר: תודה רבה על הדיון הזה ולכל השותפות והשותפים כאן

מור הובר:      סליחה על האיחור, הייתי קודם בדיון אחר בוועדת החוץ והביטחון על חוק ממדים ללימודים, וחלק מהדברים ששמעתי שם, אני גם אתייחס אליהם פה כי היום יש כאלה שמתחילים לדבר - -      

נעמה לזימי: מור, יש לך זמן קצוב

מור הובר: אני יודע

מור הובר:  מתחילים לדבר על צעירים היום בהיבטים של חירום, ומסתכלים עליהם כחירום, שצריך לתת להם איזה שהוא מענה או כאיזה שהוא צ'ופר, איזה שהוא מענק כי הם נחמדים ובאים ועוזרים ועושים

מור הובר:  אבל בסוף, זה לא המצב, והאמירה היא שצעירים הם צעירים וזה בסדר, הם יסתדרו, כל החיים לפניהם, הם יעבדו קשה

מור הובר:  אבל בלי השקעה בצעירים, זה לא יקרה

מור הובר:  צמח שאתה לא משקה אותו, אולי הוא יגדל, אולי הוא לא, אבל הוא לא יגדל אותו דבר, וזה בטוח

מור הובר:      אנחנו רואים מצד אחד, בתקופת המלחמה הזאת, את הצעירים שבאים ומתגייסים והראשונים לעשות ויצירתיים ויוזמים, ומצפים מהם להישאר ככה

מור הובר:  אומרים: אחר-כך הצעירים יגיעו וישקמו מחדש את העוטף, את הצפון

מור הובר:  אבל צריך לזכור שצעירים, בשלב החיים הזה, הם נמצאים בשלב שבו הם מקבלים את ההחלטות שמבססות את המשך חייהם

מור הובר:  מה שהם מחליטים היום, איפה לעמוד, איפה ללמוד, איפה לגור, איפה לעבוד – אלה ההחלטות שבסוף ישפיעו ובעקבותיהן הם ילכו את כל המשך הדרך שלהם

מור הובר:      ועכשיו, בשלב הזה, צריך לבוא ולשאול איך נותנים לצעירים, מצד אחד, את הכלים כדי לקבל את ההחלטות הנכונות? איך נותנים להם את התמיכה לממש את ההחלטות הנכונות? ואיך נותנים להם את התשתית לבוא ולגדול במקומות ששם אנחנו צריכים אותם

מור הובר:  כבר היום אנחנו חייבים להסתכל איך מביאים את הצעירים לאותם אזורים שפונו

מור הובר:  יש כאלה שמדברים על זה שניתן מענק אישי, ניתן הטבות מס

מור הובר:      הדברים האלה נכונים כשמדברים על מוביליות חברתית בפריפריה חברתית

מור הובר:  כאשר אנחנו מדברים על פריפריה גיאוגרפית, המענים לא יכולים להיות אישיים, המענים חייבים להיות רחבים

מור הובר:  מענים רחבים כאלה שמסתכלים על כל האזור, על כל האוכלוסייה ושואלים איך אנחנו נותנים לצעירים את ההזדמנות - -     

נעמה לזימי: מעניקים תשתית

מור הובר: - - 1

מור הובר:  לבוא לפה – תשתית

מור הובר:  2

מור הובר:  אחרי שהם באו לפה, לרכוש פה השכלה, ידע וכישורים אבל 3

מור הובר:  להישאר פה

מור הובר:  להישאר פה זה אומר לבוא ולתת להם אפיקים לפיתוח הקריירה קודם כל

מור הובר:  זאת אומרת, שהם יתפרנסו בכבוד ויצליחו לממש את עצמם, שזה משהו שלא קיים היום בפריפריות הישראליות

מור הובר:      כמו כן, לבוא ולייצר מערכת חינוך עבור המשפחה, ולבוא ולתת להם את הכלים

מור הובר:  כבר בשלב שהם נכנסים, לתת להם מיומנויות תעסוקתיות, לתת להם מיומנויות חיים, לתת להם את הקהילה להבנות את הבסיס - -     

נעמה לזימי: משפט אחרון

מור הובר: אני אגיד ברשותך עוד כמה כי אני חייב גם להתייחס למרכזי הצעירים - -     

נעמה לזימי: מור, יש פה כמה נציגים של מרכזי צעירים, אל תדאג, הם ידברו

נעמה לזימי:  יהיה את מה שאתה רוצה לומר אז בוא תגיד את הדברים

מור הובר: בסוף, המענה חייב להיות מענה שמייצר שותפות בין-מגזרית לבוא ולהכניס את כל השחקנים, ולא על איזה בסיס בשיחות ארציות אלא לייצר את האזורים הגיאוגרפיים, להכניס לשם שחקנים מהמגזר השלישי, מהממשלה, מהמגזר העסקי, מהרשויות המקומיות עצמן, ולהבנות את השותפות

מור הובר:  זה משהו שצריך להשקיע כרגע את התקציבים בהרבה מקומות אבל קודם כל, להבנות את השותפויות הבין-מגזריות האלה מתוך ראיה של השאלה איך אנחנו מעניקים לצעירות ולצעירים את התשתית, לא להגיע לכאן ועכשיו אלא לבנות את ההמשך של החיים שלהם קדימה, עד זקנה, מבחינת משפחה, מבחינת תעסוקה ומבחינת קהילה

מור הובר:  תודה

נעמה לזימי: תודה רבה, מור

נעמה לזימי:      אני רוצה לעבור להילה שוחט סיון, מנהלת מחלקת הצעירים בעיריית חולון

הילה שוחט סיון: אז אגיד כמה מילים על חולון

הילה שוחט סיון:  קודם כל, תודה שהזמנתם אותי

נעמה לזימי: תודה שהגעת

הילה שוחט סיון: באמת מעמד מרגש

הילה שוחט סיון:  אני בת 44, ואני מודה שאני מתרגשת להגיע לכנסת ולדיון בוועדה כל-כך חשובה בתקופה הזאת, בתקופת מלחמה

הילה שוחט סיון:  כל הציונות והפטריוטיות מבעבעת, אז תודה

הילה שוחט סיון:      אז העיר חולון, למי שלא מכיר, מונה כ-200,000 תושבים, מתוכם כ-60,000 צעירים

הילה שוחט סיון:  זה אחוז מאוד גבוה

הילה שוחט סיון:  אנחנו אמנם מאוד סמוכים לתל-אביב, שאי אפשר להתחרות בה מבחינת אחוזי צעירים אבל לא, גם בחולון יש אחוז צעירים מאוד גבוה

הילה שוחט סיון:  יש מוסד אקדמי גדול בעיר, יש מעונות סטודנטים

הילה שוחט סיון:       מבחינת צעירים – יש לנו שני מרכזי צעירים

הילה שוחט סיון:  נכון, אני מנהלת מחלקת צעירים ויש שני מרכזי צעירים, ובעיני זו התפיסה הנכונה

הילה שוחט סיון:  מחלקת צעירים – התייחסה לזה קודם אלישבע בדבריה, היא מחלקה רוחבית והיא לא תלויה בהכרח בבית פיסי

הילה שוחט סיון:  הפעילות היא פעילות עירונית, רוחבית, הראיה היא הוליסטית, וחוץ מזה יש פעילות בתוך המרכז, שזה אחלה אבל זה חלק מפעילות המחלקה

הילה שוחט סיון:      התחומים המרכזיים - -     

נעמה לזימי: יש שני מרכזים פיסיים אבל תפיסה שהיא רשותית, על הכל, בלי קשר אליהם

הילה שוחט סיון: נכון

הילה שוחט סיון:  לא כל הפעילות עבור הצעירים קורית בתוך מבנה

הילה שוחט סיון:  ולכן, להכניס את זה ל"מרכז צעירים" זה קצת תוחם וקצת מגביל, ואנחנו רוצים לראות קצת יותר רחב

הילה שוחט סיון:      התחומים המרכזיים הם תחומים שפעילים בכולם וכולם מכירים, זה מלגות, חיילים משוחררים, תעסוקה, השכלה

הילה שוחט סיון:  מעורבות, שהוקם רק בשותפות עם רשות הצעירים, ותודה על זה, שזה תחום מאוד חשוב ומוביל אצלנו במחלקה

הילה שוחט סיון:  אבל אני אגיד שחוץ מהמעורבות וחיילים משוחררים, הכל ממומן על-ידי הרשות

הילה שוחט סיון:  הכל, וזה המון

הילה שוחט סיון:  יש לנו ראש רשות שתומך ושרואה את החשיבות אבל זה רק על זה תלוי

הילה שוחט סיון:  אמרו את זה כאן לפני, אני לא אחזור, אבל זו נקודה שחשוב לי להגיד ולהבהיר

הילה שוחט סיון:      אז בעקבות המלחמה, מעבר לכל מה שכולם אמרו ועשו, אני באמת לא אחזור, אנחנו פתחנו בנוסף את מרכזי הצעירים לאירועי שמחות

הילה שוחט סיון:  זה מיועד לצעירים שנדחו להם אירועים או שבוטלו או שהאולם באזור הדרום או שקרובים לא יכולים להגיע

הילה שוחט סיון:  עשינו בתוך מרכזי הצעירים חתונה, ברית, לחבר'ה חולונים שלא יכול לקיים והכל בחסות העירייה ובדחיפה של ראש העיר

הילה שוחט סיון:  ובעיקר, זיהוי צורכי המילואימניקים ובני משפחותיהם

הילה שוחט סיון:  אמנם אני לא גיבורה כמו דניאל אבל בעלי גם במילואים מתחילת המלחמה, ואני מרגישה את הצרכים גם ברמה האישית וגם ברמה הרשותית, אז זה משהו שחרטנו על דגלנו

הילה שוחט סיון:      אני אדבר על חוסרים בחירום, שתי דקות: אז אמרו לפני שמה שעובד בשגרה, עובד בחירום, ומה שלא עובד בשגרה גם לא יתחיל פתאום לעבוד בחירום

הילה שוחט סיון:  אנחנו מרגישים את החוסר הסטטוטורי

הילה שוחט סיון:  אני גדלתי בתחום הנוער, גם בעברי, בנוער העובד והלומד אבל גם בחלק הבוגר של חיי עבדתי במחלקת הנוער, ושם הכל מאוד מאורגן, מאוד סטטוטורי

הילה שוחט סיון:  יש את חוק הנוער, זה מאוד ברור, מה צריך להיות ברשות, איפה זה אמור לשבת - -         

נעמה לזימי: אני ניהלתי מחלקת נוער בעבר ואני גם יודעת את זה, וגם פה יש בעיות תקציביות רק שאצל הצעירים זה עוד יותר עמוק בהיעדר הכרה

הילה שוחט סיון: אז אנחנו ממש כמה רמות לפני, ברור שיש בעיות גם בתחום הנוער ובחוק הנוער ובמחלקות הנוער, זה ברור לי - -     

נעמה לזימי: בתקינה וכולי

הילה שוחט סיון: נכון, אבל לפחות יש איזה שהוא עוגן, שיש רגע להיאחז בו

נעמה לזימי: נכון

נעמה לזימי:  יש משהו ברור ויציב

הילה שוחט סיון: אמר קודם אלירן או חבר הכנסת יוראי להב הרצנו, על זה שמנהלי מרכזי הצעירים עושים – זה אחלה וזה מעולה אבל זה לא צריך להיות מקרי

הילה שוחט סיון:  זה צריך להיות שזה נבחר לפי כישורים ולפי משהו ממוסגר ומוגדר, וחקיקה סטטוטורית זה משהו שמאוד יעזור, ואם אני צריכה להצביע על שני תחומים שחסרים לנו מאוד היום, וזה חוסר שהצבעתי עליו גם בדיונים הקודמים שלנו וזה נאמר גם פה, זה הנושא של מעטפת טיפולית ורגשית

הילה שוחט סיון:  אם אתה מעל גיל 26, תכנית "יתד" עושה עבודה מדהימה גם בחולון וגם אגף הרווחה, מינהל הרווחה בחולון "ניצוץ", אבל זה לא מספיק

הילה שוחט סיון:  ברגע צעירים נקלעו למצבים רגשיים מאוד-מאוד מורכבים, לא רק עכשיו

הילה שוחט סיון:  זה מגדיר אותם כצעירים במצבי סיכון אבל הם לאו דווקא צעירים שמוגדרים בסיכון, ואז הם לא - -     

נעמה לזימי: נכון, נכון

הילה שוחט סיון: - - ואז הם לא יפתחו תיק ברווחה, ואז הם לא זכאים לשום סיוע

הילה שוחט סיון:  וגם אם כבר פותחים תיק ברווחה, הם לא תמיד נופלים בקריטריונים, הם זקוקים למענה רגשי, הם זקוקים לשיח

הילה שוחט סיון:  גם אם הם לא היו ב"נובה" ורצו וירו להם בגב, ובמקרה הם התחמקו, במקרים הטראגיים שחווינו ויש להם חבר שנפל

הילה שוחט סיון:  מאוד הייתי רוצה שגם ביום-יום במחלקות הצעירים יתנו מענה גם על זה

הילה שוחט סיון:  שוב, מתוך תפיסה שה"well-being" שלהם זה מה שיאפשר להם אחר-כך לצאת לעבודה, להקים משפחה

הילה שוחט סיון:  לחשוב מי ומה אני רוצה להיות, להיות פרואקטיבי, להיות פעיל

נעמה לזימי: בעצם שהשירות הסוציאלי יהיה גם מוכוון צעירים או משותף, וזה משהו שגם הוא תלוי רשות אבל אני מסכימה איתך שזה משהו נכון

יעל מיזרוחין: רק חשוב להגיד שתכנית "יתד", נכון שהיא יושבת במחלקות לשירותים חברתיים אבל הרבה מהשירותים שלה מונגשים - -      

הילה שוחט סיון: במרכזי הצעירים, נכון, וגם תכנית "בשבילי"

קריאה: לא רק במחלקות

קריאה:  אצלנו היא יושבת באגף עצמו, אגף צעירים, ובעוד רשויות

קריאה:  אני חושב שזה הרבה יותר נכון שהיא תשב שם

נעמה לזימי: חד-משמעית

יעל מיזרוחין: גם וגם, לא רק אלא גם וגם כי לא כל הצעירים צריכים לפתוח תיק ברווחה, וגם אני חושבת שאפרופו תכנית "בשבילי" ומה שדיברנו זה בדיוק זה

יעל מיזרוחין:  זה הרחבה של זה ושל התפיסה של "בשבילי" וגם בביצוע

הילה שוחט סיון: זה בהחלט נותן מענה חלקי אבל העניין הוא עניין תפיסתי, שה”well-being” שלהם אמור לעניין אותנו גם בשגרה וגם בחירום

הילה שוחט סיון:  אני תמיד נותנת את הדוגמה הזאת, ממש בחצי משפט: כשקורית טרגדיה במשפחה, אם אתה תלמיד ואתה יושב ובאים לנחם אותך, חס וחלילה על אחד ההורים, באים לנחם אותך המנהלת והיועצת והמדריך מתנועת הנוער או המאמן כדורגל, ואז אם אתה לא בא לבית הספר ונכנס לחוסר תפקוד אז מתחילים לבחון אותך ביקור סדיר ואיפה אתה

הילה שוחט סיון:  אם אתה האח של אותו ילד, של אותו נער, ואתה בן 25,26,27,28 ונכנס לחוסר תפקוד, אף אחד לא רואה אותך, אף אחד לא יודע

קריאה: או 21, שזה תחילת החיים ממש

הילה שוחט סיון: בדיוק

הילה שוחט סיון:  אף אחד לא שואל, ושם הייתי רוצה שנהיה

הילה שוחט סיון:      נקודה שנייה זה הנושא התעסוקתי - -     

נעמה לזימי: משפט אחרון

הילה שוחט סיון: אז אני לא אגיד על התעסוקה כי אמרו

הילה שוחט סיון:  אני רק אגיד שצעירים, זו באמת תקופת החיים שבה אתה מקבל את כל ההחלטות הכי משמעותיות של החיים שלך – שם אנחנו רוצים להיות, שם אנחנו צריכים להיות כדי לאפשר להם להיות פרואקטיביים ולא צרכני שירותים, וכן חוג, לא חוג, פילאטיס, לא פילאטיס

הילה שוחט סיון:  זה חשוב אבל זה פחות מעניין

הילה שוחט סיון:  המטרה היא לייצר צעירים פרואקטיביים, שירצו להשפיע על העתיד שלהם וליזום, וזה התפקיד שלנו, במחלקות הצעירים, להוות פלטפורמה עבורם כי את זה אפשר לעשות רק אצלנו

נעמה לזימי: נכון

נעמה לזימי:  יפה אמרת

נעמה לזימי:  תודה

נעמה לזימי:      הדר אליהו, מרכז השלטון המקומי

נעמה לזימי:  תודה שהגעת, הדר

הדר אליהו: תודה לכם על הדיון, תודה לך

הדר אליהו:  צוהריים טובים לכולם

הדר אליהו:  קודם כל, אני מבקשת לומר שהדברים שאני אגיד הם גם בשמה של אסנת ממרכז השלטון האזורי

הדר אליהו:  שני המרכזים עובדים בשיתוף פעולה מלא, יד ביד, בהרבה מאוד נושאים, ובוודאי בתחום הצעירים

הדר אליהו:      בגלל שזמני קצר ואני ממש מתנצלת על זה, יו"ר הוועדה, אני מבקשת לומר כמה דברים בצורה מאוד ממוקדת: קודם כל, אני מבקשת לומר תודה למנהלי מרכזי הצעירים, שנמצאים בחזית העשייה

הדר אליהו:  אני יודעת שיש פערים בין הרשויות המקומיות, ועל אף הפערים האלה, אנחנו יודעים שרשויות מקומיות, ראשי הרשויות, לאורך 15 השנים האחרונות, הולכים ומתגייסים בתחום הצעירים על אף שהדברים לא באמת מוסדרים עד הסוף, ועל אף הניסיונות וגם ההצלחות של רשות הצעירים, על גלגוליה השונים, לנסות ולקדם, ואכן יש גם הצלחות לקדם יותר ויותר את תחום הצעירים

הדר אליהו:      כולנו פה יודעים שלאור אי היציבות השלטונית של חמש, שש, השנים הקודמות, כל פעם היו בחירות, דברים הונחו על השולחן ונפלו

הדר אליהו:  הונחו ונפלו

הדר אליהו:  אני מקווה שעכשיו, בין היתר בזכות הוועדה הזאת, נוכל לקדם דברים

הדר אליהו:  ולמה אני מתכוונת כשאני אומרת לקדם דברים? כל הדברים שנאמרו פה, אני מאוד מסכימה איתם, עם התכנים שצריך לעסוק בהם, הפעילויות, וודאי וודאי עליית המדרגה שצריכה להיעשות בתפיסת יחידת הצעירים הרשותית, מחלקת הצעירים, כיחידה אסטרטגית במבנה הרשותי

הדר אליהו:  זאת עמדת מרכז השלטון המקומי, זאת עמדת מרכז השלטון האזורי

הדר אליהו:  כשאומרים "יחידת צעירים", אין הכוונה להקטין את זה

הדר אליהו:  זה יכול להיות יחידה ארגונית, במקום אחד מחלקה, במקום אחר אגף או מינהל

הדר אליהו:      אנחנו עוסקים בעמדה הזאת לפחות שש, שבע שנים

הדר אליהו:  אלישבע ואני עובדות על הדברים הרבה מאוד שנים יחד, אסנת הצטרפה לפני כחצי שנה, קצת יותר, למרכז השלטון האזורי

הדר אליהו:  גם קודמתה הייתה שותפה לזה

הדר אליהו:  ואני אומרת בצורה חד-משמעית, שאלה דברים שאני מניחה שתשמעו עוד מעט מאלישבע, שמדברים על אותה עליית מדרגה, שיש להסדיר את מקומה של מחלקת הצעירים במבנה הארגוני בשוטף ובחירום של הרשות המקומית

הדר אליהו:  זו עמדתנו

הדר אליהו:  הדברים שאלישבע תציג בכל מה שקשור להכשרה האחידה, המקצועית, במראה של להסתכל ממעוף הניהול

הדר אליהו:  אני מאוד אהבתי מה שאמרת, הילה

הדר אליהו:  אני אדבר בפשטות ואומר: לא להתעסק ב"פיצ'פקעס" אלא באמת להסתכל אסטרטגית על מה אנחנו רוצים להעניק לצעירים הספציפיים שבכל רשות ורשות כי הצרכים של גבעתיים זה לא הצרכים של רהט ולא הצרכים של חולון, ובוודאי לא הצרכים של שדרות

הדר אליהו:      זאת אומרת, אנחנו צריכים לבנות פה משהו שהוא מאוד מודולרי, שהוא גם אחיד בין הרשויות אבל גם נותן לכל רשות ורשות את היכולת והאדפטציה של תכנית עבודה הרלוונטית לה

הדר אליהו:  ושוב - -     

נעמה לזימי: משפט אחרון

הדר אליהו: - - בהיבטים משמעותיים של תעסוקה, השכלה, חוסן אישי וקהילתי, וכמובן כל מה שאלישבע תדבר עליו, כל נושא התקן ודברים אחרים, אני לא רוצה להיכנס לזה

הדר אליהו:  אנחנו מברכים על זה, אנחנו עובדים איתם בשיתוף פעולה מלא

הדר אליהו:       תודה רבה על הדיון החשוב הזה

נעמה לזימי: תודה לך

נעמה לזימי:  זה בהחלט חשוב

נעמה לזימי:  אנחנו גם נדון על זה לקראת תקציב 24 אני מאמינה, ועוד יהיה לנו פה המשך שיח

נעמה לזימי:  תודה

הדר אליהו: אני מתנצלת על שאני יוצאת בעוד כמה דקות

נעמה לזימי: בוודאי

נעמה לזימי:  לירון אבוחצירה, מנהלת פיתוח קריירה במרכז "מעשה"

נעמה לזימי:  לירון, תודה שבאת

לירון אבוחצירה מנס: תודה רבה

לירון אבוחצירה מנס:  תודה רבה על קיום הוועדה הזאת בשגרה ובטח גם בחירום

לירון אבוחצירה מנס:  אני אדבר ממש בקצרה: אני ממרכז "מעשה"

לירון אבוחצירה מנס:  אני חושבת שכמעט עם כל מי שיושב מסביב לשולחן יש לנו שיתופי פעולה

לירון אבוחצירה מנס:  למרכז "מעשה" יש תכניות נוער וגם שנות מעבר, ואני בארגון הבוגרים מנהלת את מחלקת פיתוח קריירה

לירון אבוחצירה מנס:  יש לנו כ-8,000 בוגרים רשומים ואנחנו נותנים מענה בעיקר של פיתוח קריירה וליווי להשכלה יחד עם בניית קהילות

לירון אבוחצירה מנס:      מעבר לצעירים שלנו, אנחנו גם סביב שיתופי פעולה, בין אם זה עם צעירי "יתד" וכרגע גם לצעירים מפונים

לירון אבוחצירה מנס:  יש לנו המון תכניות, גם תכניות של מענים וכבר דיברתי עם אופירה על הדיון שיהיה בשבוע הבא בוועדה, על התכניות שאנחנו פיתחנו ומתחילים להוציא לפועל לצעירים מפונים וגם תעניות שפיתחנו בשביל הצעירים המשוחררים, בין אם סדירים ובין מילואימניקים, כאשר הם ישתחררו אחרי המלחמה

לירון אבוחצירה מנס:      אבל אני חושבת שהאמירה הכי חשובה שאני מביאה איתי, כמגיעה מעמותה, היא נושא שיתופי הפעולה, שגם העלית את זה קודם, בין הארגונים השונים שיושבים כאן, סביב השולחן, הרשותיים, מרכזי הצעירים, הפורום של מור, שמאוד-מאוד מקדם את שיתופי הפעולה האלה, ואיפה שזה מתקיים, שם אנחנו מצליחים לעשות דברים הרבה יותר משמעותיים

נעמה לזימי: סליחה שאני עוצרת אותך, אני רק אדגיש שתהיה ישיבה ייעודית פה, ישיבת ועדה, על צעירים מפונים

נעמה לזימי:  לכן, אם אתם, מי שנוכחים כאן, מרגישים שיש להם משהו לגבי הנושא הזה אז תצרו קשר עם אופיר כדי שנשלב אתכם בדיון הזה ספציפית, כי יכול להיות שפספסנו את חלקכם וזה יכול להיות גם רלוונטי לזה

לירון אבוחצירה מנס: אז אני רק אגיד לסיכום שהחשיבות של הישיבה המשותפת סביב השולחן הזה, ואני חושבת שמה שיכול לתמוך בעשייה אל מול הצעירים, שאין ספק שזה חשוב לכולנו במידה רבה, זה הנושא של שיתופי הפעולה בין ארגוני החברה האזרחית לבין הרשויות ומרכזי הצעירים – לכולם יש את המוטיבציה לדבר הזה כשזה קורה

לירון אבוחצירה מנס:  אנחנו כולנו עושים דברים מאוד-מאוד דומים אחד לשני בסופו של דבר

לירון אבוחצירה מנס:  כשאנחנו מצליחים לשלב ידיים, אנחנו עושים את זה אפילו טוב יותר

לירון אבוחצירה מנס:       תודה רבה

נעמה לזימי: תודה רבה רבה לך, לירון

נעמה לזימי:  גל גפני, סגן ראש מועצה אזורית גולן

נעמה לזימי:  תודה גל, שהגעת אלינו, ממש מעריכה

גל גפני: תודה רבה

גל גפני:  כמובן שאת רוב הדברים כבר אמרו, אני אנסה להוסיף עוד עניין אחד, וזה להכניס את המילה "תקווה" - -     

נעמה לזימי: אהבתי

גל גפני: - - לא סתם אנחנו שומעים ומכירים שמרכזי הצעירים הרבה פעמים - - - גם תחום קידום מעמד האישה, ופעם שאלנו את עצמנו למה זה, והתשובה היא שזה מנוע החדשנות של הרשות

גל גפני:  וגם כשזה לא חייב להיות שם, הרבה פעמים אנחנו בוחרים לשים את זה שם כי דרך הפריזמה של צעירים קורה כל מה שהוא חדשני, לא משנה מה הגיל

נעמה לזימי: גם משפחות צעירות

גל גפני: הכל

גל גפני:  הכל שם, ולא משנה, כל רשות והדרך שבה היא תופסת את זה אבל בסוף, זה מנוע החדשנות שלנו

גל גפני:  יש בערך 400,000 איש שמגויסים למילואים בימים אלה, אני מניח ש-70%,80%,90% מהם עונים להגדרה "צעירים"

גל גפני:  הם יחזרו, וכל מה שבשגרה, שתיארנו פה, שהוא חורק לנו, יהיה בלתי נסבל

גל גפני:       נגיד שהמדינה, ובצדק, מרכזת תקציבים ומקצצת ומשאירה רק למפונים בעיקר, למשימות הלאומיות

גל גפני:  אם לא ניקח את זה כמשימה לאומית, וכל מה שנאמר פה שבשגרה לא לגמרי עובד לנו, בגדול הם יהפכו עלינו – החברים שלי, כן, אנחנו בגיל הזה עדיין, הם יהפכו את הרשויות ויהפכו את המדינה עד שהם יקבלו את מה שהם מבקשים

גל גפני:      לכן, אני מציע להתייחס לזה כמנוע צמיחה - -     

נעמה לזימי: אני אגיד לך משהו? אני חוששת לפעמים דווקא לא מהדרישה והתביעה לשינוי, אני חוששת לא פעם – אמרת תקווה? מייאוש

נעמה לזימי:  זה יותר מלחיץ אותי

נעמה לזימי:  דווקא צעירים שנאבקים, הם צעירים שאני אומרת שהם בסוף ישיגו ואנחנו נשנה

נעמה לזימי:  הייאוש מפחיד אותי הרבה יותר

גל גפני: אנחנו, כנציגי הרשויות, אז נגיד שהייאוש הוא לא אופציה אצלנו

גל גפני:  לאדם הפרטי, לצערנו, הוא ממש אופציה

גל גפני:  ולכן, אנחנו צריכים לייצר גם את התקווה וגם את זה כמנוע צמיחה

גל גפני:  זה אחד ממנועי הצמיחה הכי זולים למדינה

גל גפני:  יש למדינה לא מעט מנועי צמיחה, ויחסית מה שמדובר פה הוא לא בכסף גדול, ואלישבע מובילה את זה מצוין, לייצר כלים, לייצר ודאויות

גל גפני:  תכף נתחיל לדבר על תקציב 24 ולרשויות יהיו שם גזירות מהמדינה, אין ספק בכלל

גל גפני:  ככל שתהיה ודאות, בוודאי אם תהיה תוספת - - - זה המון כדי לתת לנו לעשות מה שאנחנו יכולים לעשות

גל גפני:      דבר אחרון – הגולן הוא האזור היחידי במדינת ישראל שהוא בזמן התראה אפס והוא לא פונה ולא יפונה

גל גפני:  הוא קלט הרבה יותר ממה שמשפחות עזבו

גל גפני:  אז יש לנו כמעט 3,000 אורחים מפונים, וזה מדהים

גל גפני:  זאת משימה לאומית מבחינתנו וצריך שגם מזה חלקם ישארו להרבה זמן - - - מוזמנים לבוא לבקר, הגולן מקום יפה, וגם את זה צריך לזכור

נעמה לזימי: אתה צופה הגירה לגולן? איזה חיזוק בגלל המצב?     

גל גפני: בארבע השנים האחרונות מגמת ההגירה לגולן היא מטורפת

גל גפני:  ולכן - -     

נעמה לזימי: כרגע המגמה מתחזקת

גל גפני: בוודאי שהיא מתחזקת רק יש בעיית דיור

נעמה לזימי: נכון, אבל בקרב צעירים אתה אומר

גל גפני: חד-משמעית

גל גפני:       תודה רבה על הדיון החשוב הזה

נעמה לזימי: תודה רבה

נעמה לזימי:  בהחלט מעניין וגם חבל ארץ שצריך להכיר יותר ולהבין מה קורה בו באמת כי לא תמיד אתם באים לפה לדבר, אז באמת חשוב שהגעת

גל גפני: לא היה לי נעים להגיד, ראש מועצת בית ג'אן הלך אז אנחנו מדברים על 200,000 דונם, שזה מחמת גדר ועד החרמון, זה כמו מחיפה לראשון - - - של גוש דן פחות או יותר, רק כמות התושבים כמובן לא זהה

נעמה לזימי: נכון, אבל מאפשרת הגירה אליה

נעמה לזימי:  אפשר לעבור, מה שנקרא

נעמה לזימי:  תודה רבה

נעמה לזימי:       לפני שנציג את המצגת, יש לנו עוד אורחות ואת אלישבע

נעמה לזימי:  אני אתן לשני חזן, מנהלת מרכז צעירים בנהריה

נעמה לזימי:  שני, תודה שהגעת אלינו

נעמה לזימי:  הרבה צפונים פה, זה מחמם את הלב

נעמה לזימי:  אני במקור ממגדל העמק, גרתי בחיפה 15 שנה אז אנחנו פרו הצפון לגמרי

נעמי חזן: באמת תודה רבה על ההזדמנות להגיע לכאן, תודה על הוועדה הכל-כך חשובה הזאת

נעמי חזן:       אז קצת על נהריה – נהריה עיר עם 90,000 תושבים, 20,000 צעירים יש לנו ברשות

נעמי חזן:  נהריה היא גם קו עימות

נעמי חזן:  היום להיכנס למרחב מוגן בנהריה זה 15 שניות, ככה שהמציאות הזאת קצת משפיעה עלינו, אם זה החינוך שעוד לא חזר לשגרה, אם זה הפעילויות בספורט ובתרבות – זה דברים שעוד קצת מקשים עלינו

נעמי חזן:      מרכז צעירים נהריה, מהיום הראשון למלחמה ממש קידם והוביל את כל הנושא של מערך המתנדבים בעיר

נעמי חזן:  כבר אמרו קודמי פה אבל כל הנושא של סיוע במקלטים וכיתות כוננות וחקלאות לכל היישובים צמודי הגדר שעזרנו להם

נעמי חזן:  עזרה בלימודים לחטיבה ולתיכון – לקחת סטודנטים שלומדים היום מקצועות של מתמטיקה ושילבנו אותם ועזרנו להם

נעמי חזן:       מרכז צעירים זה הבית של הצעירים

נעמי חזן:  הם באים אלינו בשגרה, בחירום, והיום אנחנו עושים להם עדיין את אותן פעילויות, אם זה לעזור להם בתעסוקה והכוונה ללימודים וזכויות עובדים, והיום יש לנו גם הרצאה לזכויות של מילואים

נעמי חזן:  גם אנחנו התעסקנו בכל הנושא של משפחות המילואים, צו 8, אנחנו לגמרי עושים ופועלים למען משפחות אנשי המילואים

נעמי חזן:      אני אוסיף על המשפחות שהגיעו אלינו, לנהריה – מפונים של צמודי גדר הגיעו לנהריה, נכנסו לדירות שכורות ועזרנו להם אם זה בליווי של חינוך ופעילויות, ממש כדי שיוכלו להיכנס הכי טוב שאפשר לעיר שלנו

נעמי חזן:  הצלחנו לייצר איזו שהיא שגרה בתוך כל החירום הזה

נעמי חזן:  השבוע פתחנו תואר ראשון בנהירה, השכלה גבוהה, פעם ראשונה שבאמת יש בנהריה תואר, והוא נפתח במרכז הצעירים שלנו

נעמה לזימי: אתם שלוחה

נעמי חזן: אנחנו שלוחה של האוניברסיטה הפתוחה, יש לנו 28 סטודנטים שלומדים שלוש שנים במרכז הצעירים

נעמי חזן:  זה לראשונה בנהריה וגם משהו שהצלחנו לפתוח ב-5 בדצמבר

נעמי חזן:  יש לנו קורס עזרה ראשונה, הנהלת חשבונות

נעמי חזן:  באמת ניסינו לייצר לצעירים שלנו איזו שהיא שגרה - -     

נעמה לזימי: גם הכשרות מקצועיות

נעמה לזימי:  אתם עובדים בשיתוף משרד העבודה?     

נעמי חזן: בשיתוף משרד העבודה, קיבלנו אישור של התמ"ת, זה משהו שהובלנו בשנה האחרונה

נעמי חזן:  קורס ראשון נפתח ביום ראשון הקרוב

נעמה לזימי: זה דבר מדהים, אני רוצה לומר, שמרכז צעירים יכול ממש לאפשר גם את ההכשרה התעסוקתית, לא רק את הליווי התעסוקתי

נעמי חזן: נכון, זה משהו שהוא ליד הבית שלהם וקרוב אליהם, בנהריה, ויש לנו חוסר בזה

נעמי חזן:  באמת הבאנו אותו עכשיו לנהריה, אם זה הכשרה מקצועית ואם זה באמת השכלה גבוהה - -     

נעמה לזימי: אתם בוחרים את המקצועות לפי הביקוש והצרכים

נעמי חזן: נכון, זה משהו שעשינו סקר ובדקנו

נעמי חזן:  אנחנו פותחים הנהלת חשבונות, חשבי שכר ומטפלות סוג 1 ו-2

נעמי חזן:  זה מה שקיבלנו כרגע ממשרד העבודה - -     

נעמה לזימי: תשמעי, זה מרשים מאוד, יפה מאוד

נעמי חזן: - - התחלנו עכשיו עם הנהלת חשבונות ולאט לאט נמשיך, ובאמת שזה מדהים

נעמי חזן:       אמרו פה כולם שהמלחמה הדגישה את החשיבות של מרכז הצעירים

נעמי חזן:  ראש הרשות אצלנו כן רואה את החשיבות וכמה שמרכז צעירים הוא חלק בלתי נפרד - -     

נעמה לזימי: נכון

נעמה לזימי:  זה לחלוטין שם באג'נדה

נעמי חזן: נכון, גם באג'נדה, גם אני נמצאת בכל ישיבות ההנהלה, ואם זה בשבת שקראו לי

נעמי חזן:  אני חלק בלתי נפרד מהרשות לצעירים שלנו ורואים את זה, בטח במלחמה

נעמי חזן:      אבל כן חשוב להגיד שבסוף אנחנו עדיין רוצים תקציבים וכן לשים את זה על השולחן, וכן לתת לצעירים שלנו מלגות ולימודים – זה משהו שהוא מאוד-מאוד חשוב לנו

נעמה לזימי: תודה

נעמה לזימי:  מדהים

נעמה לזימי:      אני רוצה כן לחדד משהו שאמרת שהוא דבר מעניין – יצירת תעסוקה

נעמה לזימי:  זאת אומרת, זה שמרכז צעירים הוא פרו-אקטיבי לייצר תעסוקה ולא רק להכווין ולמצוא מקומות עבודה אלא ממש יצירת מקצוע – זה דבר שהוא בעיני ממש מרשים

הילה שוחט סיון: והיום זה צורך משמעותי כי הצעירים מאוד נפגעו

הילה שוחט סיון:  הענפים של התיירות, של הבילוי, של האירועים, שבדרך כלל צעירים עובדים בהם, עבודות מזדמנות, הם בחל"תים

הילה שוחט סיון:  הוציאו אותם, הם במילואים

הילה שוחט סיון:  יש כאלה שהתחילו עבודה והפסיקו

הילה שוחט סיון:  הנושא של תעסוקה חייב להיות - -     

נעמה לזימי: כן, אנשים לומדים לתואר ראשון ופתאום - - - אז המציאות היא דינמית, שוק התעסוקה הוא מאוד דינמי, אנחנו מעמד פגיע, הדור הצעיר, זה מעמד שמשנה תעסוקה המון, והביטחון הכלכלי שלו הוא בסימן שאלה

נעמה לזימי:  זה לא דור ההורים שלנו עם הקביעות והעבודה ל-30 שנה – זה דור אחר לגמרי, ובטח הצעירים יותר, והמשמעויות הללו הן לא פשוטות גם בטווח של חיסכון פנסיוני ועתידי, שזה נראה לנו רחוק אבל זה לא רחוק כי בסוף מגיעים לשם, ובגלל אי היציבות התעסוקתית שמאפיינת מאוד את הדור הצעיר של היום – אז אני מאוד מתחברת לזה

נעמי חזן: אז דווקא עכשיו אפשר לראות שהצעירים מאוד רוצים ללמוד

נעמי חזן:  דווקא זה כן פתח להם חלון הזדמנויות

נעמי חזן:  אנחנו פתחנו את התואר הראשון ב-5 בדצמבר, יום אחרי התקשרו אלינו וצירפנו עוד שלושה סטודנטים כי כבר אי אפשר היה יותר אבל באמת היה מורגש שהם רוצים והם צריכים את זה, ודווקא עכשיו זה הזמן, דווקא עכשיו הם הכי רוצים את זה

נעמה לזימי: נכון, וזה גם המקום המשולב שבה רשות צעירים היא גם גורם שמשולב יחד עם משרד החינוך ומשרד העבודה, בין אם זה מל"ג ובין אם זה שירות התעסוקה, ואיך באמת מייצרים את התכלול הזה עם המשרד, שאני מאוד מתחברת לזה

נעמה לזימי:  אני שונאת את ההפרדה בין משרדים

נעמה לזימי:  אני חושבת שבסוף משרדי ממשלה באים לשרת את כלל הציבור וצריך לערב וצריך לשלב

נעמה לזימי:  ואם אנחנו לא עושים את זה, אנחנו מייצרים הרבה פעמים אי-איגום משאבים ומקומות שהציבור בסוף נופל בהם

קריאה: אני רוצה להתייחס לנקודה שלה הכשרות המקצועיות - -     

נעמה לזימי: אז אני עוברת אליך עכשיו, ואז תדבר - -     

אמיל חביבי: אז אני אקח את זה על הזמן שלי

אמיל חביבי:  קודם כל, אני רוצה להתייחס לנושא של השעות המקצועיות, ודיברנו על זה גם בוועדה הקודמת

אמיל חביבי:  יש חוסר בתקצוב בהכשרות המקצועיות

אמיל חביבי:  בעוד שבהשכלה גבוהה יש לנו מלגות כמעט לכל סטודנט שדורש – אני לא מכיר סטודנט שביקש מלגה או רוצה לקבל מלגה ולא קיבל אותה להכשרה מקצועית, למעט הכשרות שהן הכשרות מה"ט, ואני מדבר לכל מה שקשור לטכנולוגיה, סייבר, דברים שלא קשורים למה"ט – אין לנו אפשרות לממן אותם

אמיל חביבי:  לפעמים מדובר בהכשרות של עשרות-אלפי שקלים - -     

נעמה לזימי: גם המשק זקוק להם

אמיל חביבי: המשק זקוק להם מאוד ויש השמה בקצה, עם שכר שהוא שכר יפה, ואין לנו אפשרות לסייע להם

אמיל חביבי:  אנחנו לא יכולים לתכלל את זה אצלנו בעיר ולהגיד להם: בואו תעשו את זה אצלנו במתחם במקום לנסוע למכללות אחרות, אבל זה המימון היחיד שאנחנו עושים פה, אין לנו מימון אחר

אמיל חביבי:      לגבי הנושא של מרכזי הצעירים, בדגש על חירום – כמי שהכי ותיק פה בתחום הזה, אני מ-2008 בתחום, לא התקדמנו הרבה

אמיל חביבי:  בוא נאמר שהלכנו צעד אחד קדימה במקרה הטוב, לא התקדמנו הרבה מאז - -     

נעמה לזימי: וזה בגלל חוסר ההכרה וההסדרה?     

אמיל חביבי: חוסר ההסדרה, בדיוק

אמיל חביבי:  יש פה מספר משרדי ממשלה, אף אחד מהם לא באמת מתואם אחד מול השני

אמיל חביבי:  טווח הגילאים שונה ממשרד למשרד, הסטטוס של הצעירים שונה ממשרד למשרד

אמיל חביבי:  אין פה איזו שהיא ראיה מתכללת מלמעלה

אמיל חביבי:  משרד הרווחה - -      

נעמה לזימי: סליחה שאני עוצרת אותך אבל שמעון, יש כוונה משרדית אולי להפוך את הסיפור של רשות הצעירים למשהו מעוגן חוקית, שיהיה לו איזה מעמד קבוע? אנחנו הולכים לכיוון הזה?      

אלישבע סבתו: אני אדבר על המהלכים במצגת

נעמה לזימי: בסדר

אמיל חביבי: אלישבע מכירה את זה

אמיל חביבי:  יש לנו לא מעט שיחות וגם עם הדר אליהו ו - - - אנחנו בדיוק על הדבר הזה

אמיל חביבי:  אני אומר עוד פעם – זה עקב אכילס, חוסר הוודאות, וחוסר הוודאות הוא תקציבי, תכני, בכלל מה הסטטוס העירוני

אמיל חביבי:  דובר פה על מה כל אחד עשה פה בחירום – זה גם עניין שמראה את המצב עצמו

אמיל חביבי:  כלומר, כל רשות פה השתמשה ביחידת הצעירים שלה לפי הצורך

אמיל חביבי:       אצלנו, בעכו, יש 31 עובדים, יש שישה רובעים בעיר ואנחנו ניהלנו שניים מהרובעים

אמיל חביבי:  היינו שם "על מלא", מה שנקרא

אמיל חביבי:  במקום לעשות מילואים וצווי 8 בגזרות, עשינו צווי 8 ברובעים 24/7

אמיל חביבי:  אבל יש רשויות, לא מעט, שבחרו להוציא את הרכזים או המנהלים לחל"ת

נעמה לזימי: נכון, זה קרה גם בקורונה, אני זוכרת

אמיל חביבי: בדיוק, גם בקורונה

אמיל חביבי:       העניין השני, שהוא החשוב ביותר לפי דעתי, ודיברו עליו לא מעט, זה מה יהיה ביום שאחרי

אמיל חביבי:  אני יכול להגיד לך שיש פה עלייה דרמטית במספר הפונים, במיוחד סביב אוכלוסיות הרווחה

אמיל חביבי:  אצלי יש ארבע תכניות של "יתד", "ניצוץ" מרחב ותעסוקה ו"בשבילי"

אמיל חביבי:  ארבעתם יושבים אצלי באגף

אמיל חביבי:  יש אינפלציה אדירה של צעירים בסיכון שפונים

אמיל חביבי:  יש לנו לא מעט סטודנטים שנמצאים בצווי 8, שיש חוסר ודאות מה יהיה עם שנת הלימודים שלהם בכלל או מה יקרה עם התואר שלהם אפילו

אמיל חביבי:  יש צעירים שמקומות העבודה שלהם נסגרו ולא יהיה להם לאן לחזור ביום שאחרי, ויש בצווי 8, שכל עניין העסקים, ואם זה עסקים קטנים בעיקר, עזבו אתה עסקים וגם לא יהיה להם לאן לחזור

אמיל חביבי:  כלומר, צריך להעלות את הנושא הזה ברמת העל ולדאוג לזה שבאמת ביום שאחרי נדע לקבל אותם, ושהשלד הזה של מרכז הצעירים לא יהיה מצומצם כל-כך שלא תהיה לו את האפשרות לתת את המענה הזה

נעמה לזימי: תודה, אלי

נעמה לזימי:  זה ממש חשוב

נעמה לזימי:  הכנסת פה גם כמה סוגיות שנראה לי שנצטרך להתייחס אליהן עוד בהמשך, בהקשר של תקציבי "יתד" לאינפלציה שאתה מדבר עליה וזה גם עלינו, הכנסת, ובטח תרגישו את זה בתקציב 24

נעמה לזימי:      אלישבע, נשארו פה עוד כמה ואני רוצה בכל זאת שנסיים פה את הסבב בגלל שהם מעטים, ואז ניתן לך את הסיום עם המצגת, עם התשובות, ואני אתן את הסיכום

נעמה לזימי:      אני רוצה לעבור לעופר וגנר, מנהל שותפויות, ארגון "אלומה"

נעמה לזימי:  לא פה

נעמה לזימי:       אילנית אסיף, סמנכ"ל קשרי חוץ, הפורום הכלכלי-חברתי – יצאה

נעמה לזימי:       שרון לוין וטליה אדרי מעמותת "פעמונים", תודה לכן שהגעתם

שרון לוין: תודה רבה

שרון לוין:  אני מנהלת ההסברה של "פעמונים", ארגון חברתי שמסייע למשפחות להתנהל נכון כלכלית בימי שגרה, ובימי חירום פתחנו מספר שירותי חירום למשפחות שפנו וגם יש לנו מענה לצעירים כמובן

שרון לוין:  אנחנו עובדים עם לא מעט מרכזי צעירים ברחבי הארץ וגם היינו בקשר עם אלישבע בעבר ברשות

שרון לוין:      פתחנו עכשיו קבוצת וואטסאפ למילואימניקים, שבפרופיל שלהם רובם חבר'ה צעירים, שהמענה שאנחנו נותנים בקבוצה הזאת זה בעיקר בנושאי תעסוקה ודיני עבודה ומיצוי זכויות, שבאמת קשה להם מאוד להבין מה מגיע להם ומה מותר למעסיק לעשות ומה אסור וכולי

שרון לוין:  יש גם לא מעט עצמאים, חבר'ה צעירים שפתחו עסק או שהיו בעבודה מספר חודשים ועכשיו כל המצב של החוסר ודאות מאוד-מאוד משמעותי

נעמה לזימי: אתן גם יושבות במרכזי הצעירים לייעוץ או שזה עדיין לא

שרון לוין: אז יש מרכזי צעירים שאנחנו נמצאים שם, באים לתת מענה נקודתי לפי צורך

שרון לוין:  יש מקומות שאנחנו נותנים בהם הרצאות או סדנאות לצעירים או לזוגות צעירים, משפחות צעירות בתוך מרכזי צעירים או "פעמונים על הבר" וכל מיני הרצאות כאלה יותר - -     

נעמה לזימי: וגם בקמפוסים לפי מה שאני יודעת

שרון לוין: - - וגם טליה, שהיא מנהלת הסטודנטים שצלנו, ויש לנו קרוב ל-400 סטודנטים בשנים של שגרה, שמלווים משפחות באופן שגרתי, וגם אנחנו עובדים עם "יתד", עם נוער וצעירים בסיכון, אנחנו מלווים צעירים בסיכון שפונים אלינו ואנחנו עושים גם הרבה "ריצ'ינג-אאוט" לדבר הזה

שרון לוין:       ביצענו סקר ממש בשבוע השביעי של המלחמה, להבין מה המצב של משפחות בישראל בתחום הכלכלי, מה המצב הכלכלי של משפחות, והנתונים של הצעירים מאוד מדאיגים

שרון לוין:  הם חוו פגיעה מאוד משמעותית - -     

נעמה לזימי: שנייה, שרון, שאלה לי: מבחינת חובות של צעירים בסיכון או צעירים חסרי עורף משפחתי, אתם גם מסייעים במצב הזה?     

שרון לוין: בהחלט

נעמה לזימי: אז בהחלט נוכל לעשות את הדיון שרצינו לעשות ואנחנו נזמין גם אתכם

נעמה לזימי:  בגלל שזה מושב מלחמה, אז אלה דיונים שכרגע לא מאשרים כי אלה דיונים כביכול שגרתיים

נעמה לזימי:  אם נצליח כן לקיים את הדיון הזה, כי הדיון היום הוא ספציפית דיון חירום ולכן אישור אותו, אני ארצה שתגיעו לדיון גם כי זו סוגיה מאוד כאובה

נעמה לזימי:  לא פעם המקום הזה של יציאה מהרחוב היא לנשום ולראות פתאום אופק, ולפעמים זה גם יכול לגרום לאותה שקיעה, שצוללים איתה מטה מטה ולא יוצאים

שרון לוין: לגמרי

שרון לוין:  דיברו פה הרבה על הנושא של התעסוקה, אז גם אצלנו בסקר רואים פגיעה מאוד משמעותית בתחום של החוסן התעסוקתי, ובכלל הרעה במצב הכלכלי

שרון לוין:  המאזן הורע לחבר'ה הצעירים, ואנחנו רואים באמת גם בנושא של מיצוי זכויות, שהחבר'ה לא בטוחים בכלל שיוכלו למצות זכויות ולא יודעים איך לעשות את זה, למי לפנות, מה עושים? אז אנחנו נפרסם את הסקר הזה ממש בימים הקרובים וגם נשלח את זה לוועדה, וכל מי שירצה לראות, זה יהיה מפורסם אצלנו באתר

שרון לוין:       אנחנו רואים הרבה שהחבר'ה הצעירים לא יודעים מה לעשות, והנושא של לתת כלים לחיים הרבה פעמים נובע מזה שאנחנו לא יודעים מה לעשות ולמי לפנות ואיך להתנהל, וזה משפיע על העתיד כי זו נקודה מאוד משמעותית, אם זה חבר'ה שמשתחררים

שרון לוין:  זה כל מיני צמתים בחיים של תחילת הדרך, גם התעסוקתי, גם הזוגי, גם האישי, וזה מקום שאנחנו, ב"פעמונים" קוראים ליישם החלטת ממשלה לקיים את התכנית הלאומית בנושא של חינוך פיננסי

שרון לוין:  לכלול בזה גם את הצעירים, לתת לצעירים את הכלים כי זה באמת משפיע לאורך כל שנות החיים – גם בקריירה, גם באישי, גם במשפחתי, וזה משהו שיש לגביו החלטת ממשלה וצריך ליישם אותה

שרון לוין:  אז צריך לקחת את כל הגופים שמטפלים בדבר הזה וליישם אותה כדי שנוכל לראות בעוד מספר שנים לראות שנתנו לצעירים את הכלים והם כבר יהיו במקום אחר

שרון לוין:       תודה רבה

נעמה לזימי: תודה רבה לכם

נעמה לזימי:  אנחנו נדבר לגבי הדיון הנוסף

נעמה לזימי:      אלישבע, חזרנו אליך

אלישבע סבתו: אז לפני ששאלת מי זה, אז אני אציג את עארף

אלישבע סבתו:  עארף הוא מנהל תחום צעירים, ותוך כדי הדיון פה, חשבתי שאולי יש דברים שאתה רוצה להתייחס אליהם? שוב, אנחנו לא מתואמים אז גם אם אדבר – מה שמתאים לך

עארף סוסחא: שני דברים – הערוץ המרכזי שלנו ברשות הצעירים היא עבודה עם הרשויות המקומיות, וזה בכדי לנסות ולתת כמה שיותר סוברניות לכל קבוצה, לכל קהילה, לכל רשות

עארף סוסחא:  נכון להיום, אנחנו עובדים עם שני קולות קוראים מרכזיים: האחד, זה קול קורא תמיכה ומרכזי צעירים בנגב ובגליל, שהוא מיועד לרשויות שהן בפיזור הגיאוגרפי של נגב-גליל

עארף סוסחא:  הקול הקורא השני הוא קול קורא של התכנית למעורבות חברתית

עארף סוסחא:  שני הדברים האלה צויינו פה לא פעם במהלך הדיון הזה, ושם זה רוחבי לכלל הרשויות בארץ

עארף סוסחא:      אני מניח שמכאן והלאה, מה יהיה? אני בטוח שאלישבע תתייחס לזה אז אני מעביר לה את רשות הדיבור

נעמה לזימי: תודה לעארף

אלישבע סבתו: (באמצעות מצגת)     תודה לעארף

אלישבע סבתו:  אז כמו שאמרתי, יש פה מצגת עם המון דברים - -     

נעמה לזימי: אבל יש שתי דקות

אלישבע סבתו: - - - אני אשמח לארבע דקות כי אני לא בן אדם של מצגות, מי שמכיר אותי, ולכן גם ביקשתי לומר את הדברים שלי כי אני עצמי הגעתי אחרי חצי שנה של חופשת לידה ומאוד חשוב לי רגע לשמוע, לחוש את הדברים בשטח ולהתייחס, ואם אני רוצה להתייחס ברצינות אז אני לא צריכה רק לבוא ולהגיד לנו "כל הכבוד" או למישהו, למרות שמגיע פה "כל הכבוד" להרבה מאוד אנשים

אלישבע סבתו:      אבל אני רוצה גם לגעת במשהו שאולי נרמז, לגעת באתגרים

אלישבע סבתו:  הרי כל השיחה הזאת לא הייתה מתקיימת או לא הייתה נראית כמו שהיא נראית, אם הכל היה כל-כך פשוט

אלישבע סבתו:  הרי כולנו יודעים כמה חשובים הצעירים וגם חשוב להשקיע בהם גם כלקוחות בצרכים שלהם וגם כמשאב, והכל

אלישבע סבתו:  אז איפה הפערים? אני רגע חורגת שוב מהמצגת, חשוב לי שנסביר את הדברים

אלישבע סבתו:      אני אומרת כך: בסופו של דבר, יש חסמים משמעותיים לסיפור הזה ולא סתם אנחנו נמצאים בשיח הזה והכניסה שלך, יושבת-ראש הוועדה, לסיפור הזה, היא ממש משמעותית בעיני ביכולת לדחוף את זה קדימה עכשיו, לאסדרה וחקיקה, ואני מאוד מודה על זה

אלישבע סבתו:      ניסיתי רגע למקד פה את הפערים ומתוכם להגיע ל - - - תפוצת העבודה שלנו קדימה

אלישבע סבתו:  לא יצא לי לראות עוד תחומים שיש להם פער כל-כך גדול בין איך השטח רואה, מבין ומכיר את החשיבות לאיך זה נשמע בשיחות במקומות אחרים

אלישבע סבתו:  והמקומות האחרים האלה יכולים להיות אפילו חדר ליד באותו מסדרון בממשלה

אלישבע סבתו:  אין פה נציג אוצר בדיון, סביר מאוד להניח שגם אם הוזמן, לא היה כל-כך זמן לדבר הזה

אלישבע סבתו:  תחום הצעירים עוד לא תפס את מקומו ברמה הממשלית כתחום שצריך להתייחס אליו

אלישבע סבתו:  אפשר להגיד: אוקי, אוכלוסיות זה תמיד ככה אבל נתנו פה כבר את הדוגמה של הנוער, שמהרבה בחינות אנחנו מסתכלים עליה כמשהו שיש הרבה מה ללמוד ממנו

נעמה לזימי: אגב, לקראת תקציב 24, ננסה לעשות פה דיון שהוא יותר "אוצרי"

אלישבע סבתו: אני לא "אוצרית", אני רוצה למקד - -     

נעמה לזימי: אני אומרת שחשוב הסיקור ה"אוצרי", כי זה היה דיון על מענים אבל אין ספק שצריך למקד את זה גם לתקציבים, וזה יהיה דיון של התקציב הבא

אלישבע סבתו: אז אני ארים כבר לקראת הדיון הבא, במיקוד של חסמים מנקודת מבטי

אלישבע סבתו:  נקודה ראשונה נעוצה בשורש ההקמה – המרכזים הראשונים הוקמו כבר לפני כ-20 שנה, והרבה מרכזים היום נראים כמו אז

אלישבע סבתו:  יש בהם אנשים מדהימים שעושים עבודה מדהימה אבל אז זה היה מוצר בוטיקי, נקודתי, וזה מתחבר למה שאמרתי בהתחלה והרבה אנשים גם חיזקו

אלישבע סבתו:  מדובר בחדר, רכזים, תכניות, 200 צעירים בשנה פוגשים את הרכז – קיבלו שירות מעולה

אלישבע סבתו:  כשאנחנו מדברים על צעירים או אם רגע נהיה פה צעירים, אם היו פה צעירים שהם לא בתפקיד פה, בחדר – בסדר, מפגש הכוון פעם בשנה זה לא בהכרח הדבר שישנה את המציאות של הצעירים בישראל

אלישבע סבתו:  אז הדבר האחד זה המודל שאנחנו קצת נעוצים בתוכו

אלישבע סבתו:      הדבר השני, ופה אני גם לוקחת אחריות, נעוץ דווקא בשנים המאוחרות יותר, בשבע שנים האחרונות, שהייתה התרחבות נורא מהירה

אלישבע סבתו:  בעצם רשות הצעירים, בהקמתה, באה ואמרה: אנחנו לא מחכים שהאוצר יכיר בזה, אנחנו מוכרים את זה כתכנית

אלישבע סבתו:  יש פה תכנית, וזו באמת תכנית, זה לא רק איך שאנחנו מוכרים את זה, דובר הרבה על המעורבות החברתית אבל דרך התכנית נאפשר לכל רשות שרוצה, לקבל הצטיידות כשהרכז בפועל יהיה גם מנהל ולהקים מרכז

נעמה לזימי: אתם הגוף האמון להעלאת התכנים במרכזים?     

אלישבע סבתו: אנחנו שתי יחידות שחברו יחד – הרשות לצעירים ואגף צעירים בנגב-גליל

אלישבע סבתו:  בהחלטת הממשלה של רשות הצעירים, המילה "מרכז הצעירים" לא מופיעה

אלישבע סבתו:  אולי מופיעה אבל היא בוודאי לא הליבה

אלישבע סבתו:  הליבה היא הדברים שקשורים למבניות - -     

נעמה לזימי: בוודאי, אבל כשאת אומרת המודל הישן למודל החדש, אז מול מי עושים את עליית הרמה הזאת?     

אלישבע סבתו: אנחנו, אחריותנו לחלוטין להוביל את הממשלה ולתקצב את השטח באופן שיתמוך את השינוי הזה

אלישבע סבתו:  זו אחריות של רשות הצעירים לגמרי

נעמה לזימי: אתם עובדים גם עם המרכז לשלטון מקומי כדי לוודא שהרשויות עושות את זה?     

אלישבע סבתו: יש השתתפות הדוקה, ואני מיד מגיע לזה

אלישבע סבתו:  אני אומרת שהדבר השני הוא ההתרחבות המהירה

אלישבע סבתו:  ההתרחבות המהירה הביאה לבינוניות

אלישבע סבתו:  אנחנו פוגשים פה אנשים מצוינים ויש הרבה אנשים מצוינים גם בשטח אבל יש גם מקומות שבהם הרכז, כל המשאבים שעומדים לרשותו זה תכנית מעורבות חברתית והוא בתקן של רכז ושוב, בסוף צריך לצאת לעבודה מהדבר הזה

אלישבע סבתו:  יש הרבה מרכזי צעירים שעשו עבודה נהדרת וחשובה וחיונית שתמיד עושים ועשו בחירום, ויש מרכזים שקצת נעלמו שם

אלישבע סבתו:  וההבנה היא שקפיצת המדרגה גם דורשת איזה שהוא מיקוד עכשיו, שכבר לא ללכת לתפיסה הזאת של כולם וכמה שיותר ובכל מחיר – כולם קיבלו את ההזדמנות בשבע השנים האחרונות, כולל פריצה גדולה מאוד של התחום ברשויות בחברה הערבית, בחברה החרדית, כולם קיבלו את ההזדמנות

אלישבע סבתו:  ומכאן, עכשיו השלב הבא הוא כבר בשיח הדדי שיש בו הרבה יותר דרישה של השטח מהממשלה, ושל הממשלה מהשטח כתנאי לתקצוב

נעמה לזימי: בכמה רשויות אין מרכזי צעירים?     

אלישבע סבתו: 30 ומשהו, ממש מעט אבל יש מקום שאת אומרת מרכז צעירים - -     

ניסים בן דוד: לא, אבל כשאנחנו אומרים "מרכז צעירים", צריך להבין למה אנחנו מתכוונים

ניסים בן דוד:  אם זה כמו שהיא אומרת, אז

אמיל חביבי: בדיוק

אמיל חביבי:  זה יכול להתחיל מעיר או ישוב שיש בו עובד בחצי משרה ועד אגפים שיש בהם עשרות עובדים

נעמה לזימי: כמו עם היחידות נוער

אלישבע סבתו: אנחנו אומרים ככה: בעצם במהלך של השנים האחרונות של ההרחבה - -     

נעמה לזימי: על מרכזי צעירים פיסיים

נעמה לזימי:  תמיד הפיסיות אומרת האם זה כבר גדל או לא גדל

אלישבע סבתו: היה משהו בהרחבה הזאת שאין כמעט רשות היום שלא מדברת צעירים או שלא רואה את זה כתחום

אלישבע סבתו:  מכאן, התקצוב כבר צריך להיות הרבה-הרבה תובעני במובן של מה זה אומר

אלישבע סבתו:  וזה שיח שיש לנו הרבה עם השטח, ועכשיו מה זה אומר בפועל קדימה: קודם כל, ברמה הממשלתית עשינו צעד מאוד גדול קדימה ביכולת לפעול במתואם בעצם העובדה ששתי היחידות הממשלתיות שהיה להן רכיב מוביל בתוך הסיפור הזה – לא רכיב תחומי, כמובן שיש צעירים בסיכון שמנוהל פנומנלית במשרד הרווחה, יש כל מיני תחומים אבל רכיב של רוחבי-תשתיתי, היה בנגב-גליל באגף הצעירים, - - - ברשות הצעירים, שניהם חברו יחד תחת רשות הצעירים בנגב-גליל, וזה צעד מאוד-מאוד גדול שהושלם עכשיו, בחודש ביוני, שמאפשר את ההובלה הממשלתית בשפה אחת ובתפיסה אחת, וגם הקולות הקוראים השונים מאוחדים יחד

אלישבע סבתו:      עכשיו, בפועל, ופה אני עוברת לשקף ומסיימת, אנחנו רוצים שמרכזי הצעירים קודם כל צריכים להיות גורם שמתווה מדיניות, וזה אוסף פה המון דברים שנאמרו

אלישבע סבתו:  חלקכם אולי מכירים את השקף הזה כשקף שמתאר את רשות הצעירים אבל כמו שרשות הצעירים צריכה להיות בתוך הממשלה, מרכז הצעירים או מה שאנחנו עוברים לכינוי של "יחידת הצעירים", כדי לנתק מהפיסי, צריך להיות בתוך הרשות המקומית

אלישבע סבתו:  בראש ובראשונה מי שמחזיק את מדיניות הצעירים בתוך הרשות – נתונים מי הם הצעירים, תכנית אסטרטגית מה צריך לקרות איתם קדימה, שיתופי פעולה מול כל השותפים

אלישבע סבתו:  לא יושבים בחדר הזה סטודנטים, מוסדות אקדמיים, טיפול חלב

אלישבע סבתו:  הרי הצעירים שם, הרבה יותר במספרים ממה שהם מגיעים למרכזים

אלישבע סבתו:  כל אימא צעירה מגיעה לטיפת חלב

אלישבע סבתו:      יחידת צעירים רשותית צריכה לדעת לנהל את השיח עם כל הגורמים האלה ולפעול דרך כולם כזרועות שלה, וקודם כל המדיניות

אלישבע סבתו:  אחר-כך יש את התשתית, שצריכה לתמוך את המדיניות הזאת, שזה מרכז הצעירים

אלישבע סבתו:  מרכז הצעירים או יחידת הצעירים היא ערוץ הקשר של כל הגופים האלה

אלישבע סבתו:  אם יש מוסד אקדמי ברשות מסוימת או בסביבה מסוימת או מעסיק גדול, יחידת הצעירים היא ערוץ הקשר, וזה הכוח הגדול שלה

אלישבע סבתו:  הכוח הגדול שלה זה לא בקומה למטה שהיא פרויקטים, שהיא להביא פה תכנית ושם תכנית, ואנחנו לא מזלזלים בתכניות וחלקן מביאות באמת הרבה מאוד ערך אבל תחום הפעולה צריך לגדול לקומות שמעל

אלישבע סבתו:  להיות אלה שבאמת יודעים לחבר בין כולם ולחבר בין כולם ובין הצעירים וכן הסיפור הזה של המדיניות

אלישבע סבתו:      אנחנו במהלך של לקדם את זה לשם, זה כמובן דורש הסדרה, בין אם נהלים, בין אם חקיקה, אפשר גם בלי חקיקה, יש עוד כלים אבל החקיקה או הנהלים או מה שלא יהיה, לא צריך לקבע את המבנה הקיים את אלא את תפיסת יחידת הצעירים, לתפיסתנו כמו שהצגתי אותה כרגע

אלישבע סבתו:  ואז גם נפרוץ את המחסום התקציבי, כי המחסום התקציבי תמיד חוזר ללופ הזה

אלישבע סבתו:  אנשי האוצר הם לא אנשים רעים, הם רואים את תקציב המדינה בראיה אחראית והם אומרים: בואו תנו לנו מספרים, איפה המדידה, על איזה סדרי גודל אנחנו מדברים ביחס לכלל הצעירים בישראל?     

נעמה לזימי: אני חושבת שסוגיות של תעסוקה הן של משרד העבודה

נעמה לזימי:  זה מתחבר לתפיסה "אוצרית" לחלוטין, של שילוב אוכלוסיות נוספות בתעסוקה ועוד סוגיות של תעסוקת צעירים במרחבים שיש בהם פחות מקומות עבודה

נעמה לזימי:  ויש פה לפעמים ממשקים שהם לא רק מתחברים והרבה פעמים החסם הוא איפה עושים את ההכשרות? היה לי דיון מאוד ארוך על גיל הפרישה לנשים, שלא רצו לתת להן את המענק, רצו לתת הכשרות ובסוף הצלחנו להשיג להם במקום זה חודשי אבטלה כי הם לא יכלו לעמוד על זה שיהיה תגמול בזמן תעסוקה באזורים מרוחקים

נעמה לזימי:  ואמרנו: איך יגיעו? אם לכל אזור יצטרכו להגיע

נעמה לזימי:  ופה את אומרת, ואני מתעקשת על הנכס הפיסי ואני ממש מסכימה איתך תפיסתית אבל כשיש את הנכס הפיסי והוא יכול לשמש לעוד צרכים שהם צרכים מערכתיים לחלוטין, אז זה גם מחבר את הקהילה למרכז הצעירים כי היא באה, היא נמצאת שם וזה ממשק מעגלי כזה, וגם האוצר, במובן הזה, אני יודעת שזה יכול ממש להשתלב תכנית ההכשרות של האוצר והשילוב התעסוקתי, ואלה מקומות שאני לגמרי רואה איך אתם מביאים אליהם תקציבים ייעודיים או שיתופי פעולה שהם לגמרי הצרכים של צעירים היום

נעמה לזימי:  וגם בהמשך למה שאמרת, שהצעירים רוצים לגעת בעוד תחומים, זה מבעבע בהם

נעמה לזימי:  הם לא רוצים להישאר במשהו אחד, והדבר הזה הוא משהו שעומד גם "אוצרית"

נעמה לזימי:  אז אני אומרת נכון, את צודקת, המדדים והכל אבל הנה, יש פה כל מיני רעיונות שאני חושבת שאפשר לגייס אליהם תקציבים שלא פעם הולכים ונעלמים

נעמה לזימי:  אני לא יודעת אם אתם יודעים אבל תכניות ההכשרות מתוקצבות מאוד גבוה, וחזרה לקופת הגירעון כל הזמן כי זה לא מימוש מלא

נעמה לזימי:  אני שונאת את זה, מה זה לא מימוש מלא? כי לא מצאתם איך לממש את זה

אמיל חביבי: כי ההכשרות שמתוקצבות לא מתאימות לעולם העבודה

אמיל חביבי:  זה פשוט מאוד

אמיל חביבי:  אנחנו מציעים לצעירים וזה בדיוק ככה, אני מצטער להגיד שזה בדיוק ככה

אמיל חביבי:  אנחנו מציעים לצעירים לא מעט את הוואוצ'רים האלה ופשוט זה לא מותאם לעולם העבודה העכשווי

נעמה לזימי: נכון

נעמה לזימי:  ואני אומרת יותר מזה: לפעמים זה נופל על סוגיות לוגיסטיות ואיך לעשות את זה והאם יש תקנים ואין מי שיעשה את זה וכולי

נעמה לזימי:  ופה, אני אומרת שיש יכולת להתחבר רגע ולהביא את זה

נעמה לזימי:  זה משאבים שלך יהיו מעולים אבל הם גם נכס כי אתה מביא את הצעירים אליך, אתה מחבר חזרה לעיר והנה הרשות עשתה משהו, הרשות יצרה עוגן תעסוקתי וזה מתחבר כל-כך יפה יחד, שזה מה שאנחנו רוצים לעשות

נעמה לזימי:      אז אני רק אומרת שפתחת פה משהו שאני חושבת שאפשר לזקק גם לדברים ספציפיים, צבועים, ולאו דווקא

נעמה לזימי:  כי אני יודעת מה את אומרת על האוצר וזה נכון

אלישבע סבתו: לא, אני אומרת את זה כדי להפנות את האחריות פנימה בחזרה, ואני אגיד משפט שסוגר כי בסוף אני צריכה גם לסמן כיוון מעשי, וכמובן שאנחנו עסוקים גם בכיוונים המעשיים - -     

נעמה לזימי: תחשבי על צעירים בסיכון או על חסרי עורף – איזה דבר מדהים זה שהם לא צריכים עכשיו לחשוב על המלגות לסטודנטים, על הפסיכומטרי אלא קודם לקבל איזו הכשרה

נעמה לזימי:  חוויית הצלחה מאוד חשובה, מקצוע שנמצא, ומפה את כבר יכולה להתפרנס תוך כדי

נעמה לזימי:  הדבר הזה יושב על כל-כך הרבה עוגנים, ולא סתם התעקשת על זה כי את אמרת נקודה - -         

נעמי חזן: אבל אולי באמת צריך לחשוב על איכשהו לאגם את כל המשאבים כי לנו לקח בערך שנה שלמה לקבל אישור של משרד העבודה, ויכול להיות שאם יהיה משהו כזה של כל המרכזים - -     

נעמה לזימי: נכון

יעל מיזרוחין: לגבי הכשרות מקצועיות הבעיה היא לא תקציב

יעל מיזרוחין:  את אמרת התקציב, הבעיה היא לא תקציב, הבעיה היא המנגנון

אמיל חביבי: לא אמרתי שזה התקציב, אמרתי שההכשרות שהם מציעים הם לא מותאמות לעולם העבודה

הילה שוחט סיון: ואם כבר יש תקצוב אז הוא לפריפריה, והבעיות של הצעירים הם לא רק בפריפריה

הילה שוחט סיון:  יש גם צעירים במרכז

אלישבע סבתו: זה ממש מצדיק דיון

נעמה לזימי: כן, אני חושבת שאנחנו נעשה על זה דיון בפני עצמו, על הכשרות מקצועיות

קריאות: - - -      

נעמה לזימי: זה מבעבע בי גם כנושא

אלישבע סבתו: כהמשך ישיר באמת גם לדברים שאת אומרת, שבפועל, מבחינת רשות הצעירים יש לשים את המשקל על הדמות של מנהל יחידת הצעירים, תקצוב של תקן שהוא לא תקן רכז אלא תקן מנהל

אלישבע סבתו:  הכשרות שהדר הזכירה – הכשרות משמעותיות לאותם מנהלים, זה דורש מהשטח המון גמישות ושינוי תפיסות עבודה, והגמישות כוללת בין היתר את ההבנה שלא בהכרח כל התקציב של הפעולה יצא מתוך המרכז, זה לא הסיפור בסכום כל-כך גדול, זה לא יכול להיות הסיפור

נעמה לזימי: ורק על מנהיגות אזרחית הם

קריאה: לא, מקומית

אלישבע סבתו: מדובר בתכנית שמאוד משמח לשמוע שקרו בה כל מיני דברים יפים אבל בסוף, זו תכנית מאוד נקודתית שהגיעה למספר של כמה צעירים? יודעים להגיד? מאות בודדות בארץ, והרעיון הוא - -     

נעמה לזימי: אנחנו נשאל על זה שאילתה כדי לדעת

אמיל חביבי: אלישבע, אולי תציינו גם את הפיילוט של - - - שהוא חשוב מאוד

אלישבע סבתו: כל התפיסה הזאת מגובה בשותפות שיש לנו עם שתי קרנות פילנטרופיות – קרן "גנדיר" וקרן "רש"י", והם יושבים פה סביב השולחן ואנחנו פותחים פה מערכת BI לתחום הצעירים, שכל גורם ברשות המקומית יוכל לראות את הנתונים על הצעירים שלו

אלישבע סבתו:      יש 12 רשויות פיילוט שמלוות בגיבוש תכנית-אב לצעירים

אלישבע סבתו:  יש הכשרות בתוך התכנית

אלישבע סבתו:  הרעיון הוא לעשות פה עבודת עומק ואז להרחיב את זה ברמה ארצית

נעמה לזימי: תודה רבה

ניסים בן דוד: רק שאלה קטנה: בסופו של יום, אם אנחנו רוצים לבוא ולקדם ולקחת את כל הנושא הזה צעד אחד קדימה, האם את חושבת שנכון לקדם איזו שהיא חקיקה או שאנחנו צריכים לעשות משהו אחר? כי אני לא הבנתי את היתרון של חקיקה ואני לא מצליח להבין איך אנחנו מפה מתקדמים כמה צעדים קדימה לביסוס של התחום הזה?      

נעמה לזימי: אני אגיד לך, בדרך כלל אני מאוד תומכת חקיקה בגלל שזה מעגן סוגיות באופן ברור, כאחריות מדינה ומדיניות

נעמה לזימי:  אני לא בטוחה שפה זה הדבר הזה, ונדיר שאני אומרת את זה, ואולי אני גם לא בטוחה כי אני עדיין לא יודעת איזה חקיקה הייתי רוצה

נעמה לזימי:  אז נפתחו המחשבות וצריך לראות את זה

נעמה לזימי:  למשל, עם צעירים חסרי עורף משפחתי, אנחנו יודעים שהכרה בקטגוריה כזאת תאפשר ל"יתד" איזו שהיא מסגרת יותר טובה והיא גם תבטיח לנו שלא יקצצו להם בקיצוץ רוחבי או משהו כזה, כי זה אוכלוסיות מאוד מתקשות ופגיעות

נעמה לזימי:  אז ברור שפה אני בעד חקיקה ואין ספק שחייבים לחוקק את החוק הזה שיכיר בקטגוריה שצעיר חסר עורף משפחתי, מי שאין לו משפחה תומכת משלו

נעמה לזימי:      לגבי צעירים – זה טווח רחב וצריך לחשוב איך עושים את זה, ואולי זה איזו שהיא הגדרה סטטוטורית בשלטון מקומי שהמדינה תחייב לתת את זה במקביל

נעמה לזימי:  זאת אומרת, אלה הגדרות שלא תמיד קיימות בכל שירות

נעמה לזימי:  נגיד, חינוך מיוחד מוגדר סטטוטורית ואתה לא יכול שלא לעשות מערך מסוים, ולאו דווקא צעירים

נעמה לזימי:       אז צריך באמת לראות איך אפשר לייצר את אותן הגדרות מחייבות רשותיות, שאז משרד הפנים מחויב אליהן ועוד משרדים, ואז יש כאן משהו שהוא עוטף

נעמה לזימי:      השאלה שלך כל-כך במקום אבל אני מודה שאין לי את התשובה המדויקת לזה עכשיו נצטרך לראות

נעמה לזימי:  יהיו פה עוד דיונים ואז אנחנו נבין האם יש חקיקה מזוקקת שאפשר לעשות אותה ואז להחתים עליה את כל הבית או לראות מה אפשר לעשות

ניסים בן דוד: יש חקיקה כבר, אנחנו עבדנו על זה בעבר אבל באמת נתקלנו בשאלה הזאת

ניסים בן דוד:  גם היו חילופי ממשלות וגם נתקלנו בשאלה אם באמת נכון לעשות חקיקה או לא

נעמה לזימי: שדות נגב בזום, בכל זאת יישוב שנרצה לשמוע אותו

נעמה לזימי:  אני פספסתי את זה

נעמה לזימי:  רוני דמרי, האם היא בזום עדיין?     

קריאה: לא

נעמה לזימי: אוקי, בסדר

נעמה לזימי:  לא הספקנו וזה גם חשוב אבל נוסיף אולי בהמשך

נעמה לזימי:      אנחנו עוברים לסיכום

נעמה לזימי:  חשוב שאקריא את הכל שייכנס לפרוטוקול:     סיכום והחלטות מישיבה בנושא פעילות רשות למרכזי צעירים בחירום, ב"חרבות ברזל" וגם בכלל, בשגרה:     הוועדה מכירה ומוקירה את פועלם הייחודי של כלל הצעירים בהתנדבות במסגרת מרכזי הצעירים בפריסה ארצית ובתחומים קריטיים ב"חרבות ברזל" לחיילים, לנשות חיילי המילואים, לחקלאות, להדרכת עזרה ראשונה, קליטת מפונים ועוד

נעמה לזימי:  ברגע האמת, הדור הזה עזב הכל והתגייס למילואים ולהתנדבויות שונות

נעמה לזימי:      הוועדה קוראת לשר האוצר ולשר לחיזוק הנגב והגליל לבסס את מעמדם של מרכזי הצעירים, בין היתר באמצעות הכנסת תקציבים לבסיס חוק התקציב

נעמה לזימי:  הדבר משמעותי ליציבות והבטחת פעילותם בשגרה ובחירום גם יחד

נעמה לזימי:      עוד מבקשת הוועדה מהשרים, לתקצב ולפעול להקמת יחידות צעירים אסטרטגיות ברשויות המקומיות

נעמה לזימי:  אני מבינה שדווקא עבודה מאוד משמעותית נעשתה בשלוש השנים האחרונות, אני מכירה את זה עוד מלפני אז אני קצת מעורה בזה - -     

אלישבע סבתו: זה קצת היה לכמות ועכשיו אנחנו באיכות

נעמה לזימי: זה מדהים

נעמה לזימי:  אני חושבת שזה באמת נכון

נעמה לזימי:      - - באופן שיבטיח את ייצוגם בכלל התחומים הניצבים תחת הרשויות ולא רק בקשרי מעורבות חברתית

נעמה לזימי:  קיימת חשיבות להסדרתם בשגרה לטובת ייעול והבטחת פעילותם בחירום

נעמה לזימי:       הוועדה קוראת לשר החינוך ולשר האוצר לבטל את הקיצוץ המתוכנן בתקציבי – תראו, תקציב 23 כבר קוצץ אבל בטח בתקציב 24, בהשכלה הגבוהה, אני רוצה להגיד משהו: גם כשקיצצו ב-23, אני אמרתי בוועדת הכספים שזה לא מימשו את כל הכסף הזה בגלל אובדן הסמסטר, לא היה צריך להיות מקוצץ כי הוא צריך לשמור מפני נשירה, והוא יכול היה להיות כסף שמתחזק את היעדר הנשירה בתקופה הזו, סבסוד חלק מהמעונות שאנשים משלמים בזמן שהם במילואים או כל מיני סוגיות שהגיעו והן סוגיות תקציביות

נעמה לזימי:  זו הייתה טעות לקצץ בזה, גם במלגות שישמרו, הוספת שירות פסיכולוגי – תמיד כשחוזרים ממילואים או מפונים, המון שירותים שאם אנחנו רוצים לשמור מפני נשירה, שזה כלכלה, זה עניין למשק, זה מקצועות העתיד, זה אנשים שאולי לא יחזרו לאקדמיה אחר-כך – יש דרכים, והרבה מהן דרכים כלכליות

נעמה לזימי:  אז זה קיצוץ שהוא מאוד מצער, ועכשיו חשוב לוודא שתקציב 24 יהיה תקציב שכולל תוספות ולא תקציב שמעודכן לפי הקיצוץ

נעמה לזימי:  יש פה אתגר כפול ל-24

נעמה לזימי:      הוועדה קוראת לשר לחיזוק הנגב והגליל לפעול לחיזוק ומיסוד רשות הצעירים בחקיקה ראשית, שמכילה חזון, יעדים, משימות, תקנים, תקציבים

נעמה לזימי:  זה מה ששאלת, אנחנו עדיין מתלבטים על זה אבל כן, זו קריאה שכדאי להבין אותה

נעמה לזימי:  יכול להיות שמשרד ממשלתי שיסדיר את זה בחקיקה הראשית יהיה נכון יותר מחוק פרטי בגלל המורכבות, שהיא חלק מהאמורפיות של הדבר הזה וצריך להגדיר את זה בצורה אחרת

נעמה לזימי:  אמורפיות היא קטגוריה מורכבת, היא קטגוריה של צעירים שהיא דבר כללי, היא חברה מגוונת, מעמד שונה, זה קשור לפריפריה מרכז, זה קשור להרבה דברים וצריך להבין איך מסדירים את זה

נעמה לזימי:  הסדרה, כאמור, פירושה הסדרת הטיפול בהון החשוב ביותר שיש למדינה, ההון האנושי הצעיר

נעמה לזימי:      הוועדה קוראת לראשי מרכזי השלטון המקומי והאזורי לפעול למיסוד ייצוג הקול הצעיר על כלל צרכיו, יכולותיו ויוזמותיו בהערכות היומיות של הרשויות בחירום

נעמה לזימי:  באמת מה שעשו חלק מהרשויות בצורה יפה כמו חוף כרמל, נהריה, אני בטוחה גם ששדרות וחולון, זה לשלב את המחלקות הצעירות, היחידות הצעירות, מרכזי הצעירים, בהחלטות הערכות המצב

נעמה לזימי:  זה חשוב מאוד להבין את המצב הזה

נעמה לזימי:      יש לזכור שהמענה שיינתן לצעירים, בדגש באזורים שנפגעו, הוא זה שיקבע את חזרתם למקומות אלו ובכך את עתידם, שזה מאוד חשוב לאותם יישובים שאנחנו חייבים לדאוג שצעירים ימשיכו להיות בהם, בפרט משפחות צעירות

נעמה לזימי:  אתם בטח חווים את זה וזה לא קל

נעמה לזימי:      עוד בהקשר זה – הוועדה מתריעה שהיעדר השקעה במענים לצעירים רגשיים, תעסוקתיים, השכלתיים וביטחוניים ברמה הלאומית עלולה לגרום להגירה שלילית, מקומית וארצית

נעמה לזימי:  נדרש לבנות את חוסנם והשקעה בהם בשותפות בין-מגזרית, ממשלה, רשויות מקומיות ומגזר שלישי

נעמה לזימי:  לחלוטין יש פה הרבה ארגוני חברה אזרחית שצריכים להיות משולבים בחשיבה, יש להם ידע עצום

נעמה לזימי:  אני מאוד מאמינה בשולחנות עגולים, אני אומרת את זה כל הזמן

נעמה לזימי:  זה לא מחייב את משרדי הממשלה אבל זה בהכרח נותן עוד פריזמה לפני שמחליטים על דברים שהם לא בהכרח מותאמים

נעמה לזימי:  תמיד טוב לשבת, לשמוע, להקשיב בשולחן עגול משותף, ואחר-כך המדיניות נקבעת על-ידי המשרדים, וזה ברור לכולנו

נעמה לזימי:      מתוך הסתכלות על הצעירים כמנוע צמיחה של ראשי מדינת ישראל, הוועדה קוראת לשירות התעסוקה במשרד המדע והטכנולוגיה לפעול בשיתוף פעולה עם רשות הצעירים לטובת השקעה בהכשרות מקצועיות, טכנולוגיות ובכלל

נעמה לזימי:  הכשרות פיננסיות, הכשרות בסוגיות שהמשק זקוק להן, גם אם זה מקצוע טיפולי, באמצעות מרכזי הצעירים שברשויות המקומיות

נעמה לזימי:  אני חושבת שזה מודל שאני פשוט מאוהבת בו מאיך שאמרת את זה, חד-משמעית

נעמה לזימי:      הוועדה מחזקת את חזון רשות הצעירים לחיזוק מרכזי הצעירים תוך אבחנה דיפרנציאלית ביחס לעלותם ויכולתם, וזאת על-מנת להבטיח מיצוי תקציב בצורה נכונה, קביעת מדיניות ויישומה בפועל

נעמה לזימי:  הוועדה מחזקת את הראיה והצורך בקפיצת מדרגה של מרכזי הצעירים, חד-משמעית

נעמה לזימי:      באמת תודות לכולם

נעמה לזימי:  אני חושבת שגם אני למדתי היום, ואני בטוחה שאני יודעת יותר ממה שידעתי

נעמה לזימי:  תודה אלישבע, תודה לכולכם

נעמה לזימי:      גם חלק מהמענים שפירטתן עליהן, זה די מדהים מה שצומח בעצמו בתוך רשויות כשנותנים את החופש, את החירות לעשות

נעמה לזימי:  חשוב גם שיהיה לזה זיכרון ארגוני, שגם אנחנו נוכל לאמץ את זה ואולי להציע את זה הלאה

נעמה לזימי:  אז ירדן, אשמח לקבל את המסמך שלכם ומה שאמרתם כי זה נשמע כמו דברים שכדאי לחלוק אותם ושתהיה איזו אפשרות לעשות העתקה

נעמה לזימי:       גם לכל סגני הערים שהגיעו לכאן, מחזיקי התיקים – זה מאוד חשוב שהדרג הפוליטי מחובר לסוגיה המקצועית ומבין שזה לא איזה "טיקט" כזה נחמד אלא משהו בסיסי בהשארת הדור הצעיר בערים, וגם לכל ארגוני החברה האזרחית, שאתם מנוע מאוד חשוב בדרך

נעמה לזימי:      לכולם, אני ממש מודה על הדיון הזה

קריאה: תודה רבה על הניהול של הדיון

קריאה:  תמיד רואים את זה בערוץ הכנסת וזה נראה לא טוב

קריאה:  היום זו חוויה טובה

נעמה לזימי: איזה כיף

נעמה לזימי:  תודה רבה

נעמה לזימי:      הישיבה נעולה